
QUATTO OBXACCHIEBS A AX PAOTESANE. 







iiuelo. 



Omj vecUte addò so ghiuto a sbattere co Ig. 
capo! dggio pensato de darve pe W anno che 
irose na Nferta *n commeddia ! Ma non ve 
faccia senso. Mo simmo a no tiempo che ttutte 
li sapute triatale se strujeno le ccervella pe 
ascià quarchc novità y e qua bota nne trovano 
cierte che te fanno sorrejere. E io che so 
eùtncoy aggio ditto y pe non ghì appriesso a 
la folla? Facùnmo na novità y e ssia pure 
ehella che portano scritta nfronte li calannarie 
viecchie. E accossì decenno v aggio sfornata 
sta cosa nova de trinca y e mo tagliata da la 
pezza. E voUte vede si nè bero? 

Da che so nnate le Streglie o sia Iferte 

ncoppa a sia terra , le ppoverelle se so cam- 
pate sempe a botta de cerche e de Uemmosene. 
Chi IV ave rialata na cosa, e chi n anta pe 
le ffà comparì belle, e sfarzose. Ma nisciuno 
ha pensalo ancora a ffarle no ntiero vestito , 
e de metterle a li piede li zuoccole. IV aggio 
fatto io sto servizio. Donca aggio fatto na 
cosa nova. Accossì la Nferta mia non ghiarrà 
schitto pe le ccase p' agorà lo buono Capo- 
danno a la gente , ma fuorze la gente jarrà 

a trovare ad essa E ssapite addò ? Io ve 

lo voglio dì nconfidenzia a cjuatV nocchie , co 
patto che non lo ddecite a Vappoiature ch’han- 
no IV uso de leggere a uffa, e vonno fà I ad- 
dotte ncredenza. Se jarrà a mettere ntruocolo 
a lo triato de S. Carlino. 

La sberruta a malappena s’ è bista cauzata 
e bestuta, ha cacciate cienV aule pretenziune. 
Avria voluto da me nocche, ziaretle, sciocca- 
glie, cannacche , pizzille, lazziette d’ oro , e 
tutte li ntingole , e mingole di ha mmentate 
la vanetà de le jffemmene. Ma quann ha ntiso 
che io sto Jf aglio a denare.^ e che co mmico 
coglieva nterra, ha pensato de recorrere a li 
comece de S. Carlino, che so tutte ricche... 
Mo non polimmo jire cchià nnante co la meta- 
fora... Embè ntenniteme a ssisco. Fòglio dì 

che songo ricche de spireto, de talento , de 
naturalezza f de razia; che sanno dà risardo 
a le ccose chiù triviale y e tanta vote te met- 
tono * nguarnasdone na commcddia che non va 
nove calle. — Songo tutte accossì; io non sa- 
pria ntra lloro a chi dà la mano deritta y c 
si fossero meglio IC uommene o si le ffemmcnc. 

La Nferta addonca non s‘ ha ghiocate le 
ocervella mme pare. Co ss'ajuto de costa potrà 
avè cchiu bona accoglienza da lo Pruhhcco. 
Tanto cchià che la poverella s* è nnustriata de 
fà jostizia a lo oarattolo de li Napoletane che 
sò de buon core y astute y e concettuse isse snky 
e ntratanto se so puoste ncommeddia comm* a 
mala f creola , e comm* a sceme pe Ile fà dì 
nsipetezze, e spropuosete. Leva lèi Mme nce 
sento propio n* arraggia! Gomme naie avimmo 
na lengita accossì saporita ! Purzì li guagliune 
c le femmcnucce la tirano a zuco de caramelle! 
Te danno cierte rrespostc da nchiovà nji a 
chillc eh* hanno lo spireto cchià griiosso de 
n* olifante ! E s* ave da sentì lo buffo napo- 
letano che dice schitto vommecarie y e schi- 
fienzie ? Po venono li f costiere frustate a lla- 
varse la voccUy e nce chiammano Pulecenelle ! 
Hanno raggionc. Nce lo mmeretammo... Si- 
i^nòy non peggio! 

Pe bona sciorte mperò da quaccìi anno a 
sta parte IT auture de S. Carlino stanno arri- 
paranno sso smacco t mettono a mosto le bone 
tjualetà de lo popolo , e scrivono co la scopa 
morale, comm’ aggio fatto io. Rengraziammo 
lo Cielo co la faccia pe tterraì..,. Sentite: si 
sta Commeddia ha la sciorte d' avè na bona 
faccia da vidCf io ne tengo preparate quat- 
t’aute a Uengua Taliana , e ve le stampar- 
r aggio ntra quatto mise, si Dio vò. Zo ddico 
a chi n ha letto lo manfesto. 

Io aggio fatto de tutto pe contentareve } vuie 
po mme farrite canoscere si nne site contente. 
Li libre che se stampano sò comm’ a le ffigUe 
zetelle. Li patre, e le mamme pecchè le vonno 
bene, non bedono IV ora de le caccia da la 
casa. 



SchiavoUiello vuosto ntramente campo 
GIULIO GBNOINO. 

NA BELL’AREDETIERA 



NNAMMORATA 



DE NO FALLIJTO 

» 



co 

PANGRAZIO BISCEGLLESE 

PATRE SENZA FIGLIE , RICCO SENZA FATICA , E CORFEVOLE 
SENZA DELITTO. 



COKnEDDlA MTRE ATTE 



da rappresentarese da la crema de la compagnia 



DE S. CARLINO. 

PERZONAGGE. 



D. PANGRAZIO COCUZZIELLO marito de 
D." CIOMMA TRENTUNO. 

NINETTA creduta figlia lloro. 

D. PIPPO figlio de no mercante fallato. 
FULECENELXiA criato sujo. 

COLANTONIO mareiiaro marito de 
MENECHELLA guantara. 

Il Sig. KLOMMER Capitano Inglese. 

D. ANSELMO RAGANELLA 
BETTINA ncpote soja. 

D. CESARE SCOGNAMOLE. 

MARCUCCIO giaccbettiello de D. Fangraaio. 
N’Afficiale de Justizia. 

Dojc Guardie cLe non parlano. 

S 



L'azzione è a Nnapolc. Accominenza a vin- 
t’ore, e se feg^nc ncasa de D. Paog;razìo Co- 
cuzziclio. 

ATTO PRIMMO 



Ciùaita ahhascio la marinella 

Cortiglio de na casa da na parte, e dall’aula na fenesta 
co la perziaoa a lo secunno appartamiento. 



SCENA PRIMMA. 



MENECUELLÀ cosenno guante, e BETTIMA cappiellc, 
vicino a Ile porte de le case lioro. 



Men. Nsomma tiene y e tiene concrusione 
s’ è bennata sta casa ? f mosta elicila facce 
frónte ), 

Bet. Se sole dioere ca male e bbene a IBne 
vene. 

Mew. Mme dispiace pe chillo povero D. Pippo. 

Bet. Io pure lo compialisco. 

Men. Mmara me! lo compialisci schilto ! Tu 

nce aie fatto 1’ ammore da non se sa Jo 
cunto. 

Bet. Gnorsì; He voleva bbene na vota. 

Mew. e mmo nò ? Pecchè ? ca è ccaduto ntni- 
seria ? Ma lo scasato non ce ave corpa. Si lo 
patre fallette, isso chino d'annore ha pava- 
to nfi air urdemo callo. Sta casa allerta He 
restava , e doppo tant’anne purzi se nn’ è 
ffatta la spropeta. Sarria na canetà na vrio- 
gna r abbannonarlo mo che sta nchiana 
terra. 

Bet. ^on pe la miseria mm’è ccaduto da lo 
core , ma pe la mala riuscita cb’ ha ffatto. 

Men. D. Pippo! 

Bet. D. Pi^po sì, eh’ è buscia ? Non parlo 
de lo passato -, ma mo pecchè vo fà lo des- 
sutolo ? A is'so eh’ è stato arucato man- 
cava muodo de fà quarch’ arte liberata 
p’ ahbuscà pane ? Poteva trasì pe giovane 
de mercante , servì dint’ a qua frabbica , 
a qua malifattura.. Gnernò. Addò 11’ è sbo- 
tata la mingria? De fà lo Comeco. r 

Men. Pecchè ! La comeca fosse quacch* arte 
shriognata ? È ssigno ca nce tene capa- 
cetà. Io pe mme justo pe cchesso H’avria 
voluto cchiù bbene. 

Bet. Tu!. Lo ccredo. Tu non ce avarrisse 

perzo de cognizione... Mma io chesongo 
stata ncolleggio. 

Men. Uh ! Betti , non me fà vommecà ! Pe 
sette mise che ghiste a servi zieta la por- 
tìnara si stata ncolleggio ! 

Bet. Ma nne songo asciata cchiù raffinata. 

Men. £ pecche te si affinata aje da fà sso 
perro a quell’ infelice ? 

Bet. e isso mm’ avesse ntesa ! Che te cride ? 
Lo perdonaje ca se mise a ffà zeza co 
n’ auta ! Po l’ aggio scapacelato pe n’ anno 
a ffarse passà la nzlria de recetà , e lo 
ncorreggihilo annascuso mio pigliava lez- 
zione de recramazione. 

Men. e pe sta ncoppa a le ttavole la lacri- 
mazione nce vole , sore mia. 

Bet. Ma a la nnammorata s’ave da ubbidì. 
Si n’ accommenzammo da zetelle a mmoslà 
li diente , mraarelate .che simmo , ssi bric- 
cune nce tengono pe pezze de scarpa. 

Men. Chesso mo te ll’aje m parato ncolleggio? 

Bet, Mme l’ ba mparato l’ arraggia che nce 
tengo. Lo verrezzuso pe nne fruscià chelle 
cquatto prubbeche che Ile so trasute , s’è 
(Tatto mballà da chillo spaccone de D. Ce- 
sare , e pe la nziria de recetà va faccenno 
lo zingaro pe ssi pa'ise ! JNo figlio de mer- 

caute de liquidi ! Uno eh' è nnato int'al- 
r uogUo ! che briogna ! 

Mjm. E ssi facesse fortuna? 

Bet. Se sape già la fortuna de li comece. 
Magnano sempe de grasso , benedica !... 
Uh! e beccotillo sso palloniero! 

SCENA IL 



D. CESARE , e le tiesse. 



Ces. Belle figliò , mme permettile che m'as- 
setto no poco? 

Men. Padrone D. Cesare. C chiano) V<dim- 
mo ridere co chisso. 

Ces. ( s'assetta ) Auf ! non ne pozzo cchiù ! 

Bet. Ched’ è ? Avite tirata la sciaveca ? 

Meb. Sarranno vini' ore , e hnje lenite 
ir nocchie foderate de presutto... che ho dì? 

Ces. Mancanza di sonno !.. Adesso mme ne 
risento. Si sapissevo che unottata aggio fat- 
ta 1 Chesta ccà ( la spata ) avarria da 
parla, 

Bet. Avite fatta quacche guapperia de le 
boste ? ( ridenno ) 

Ces. Si: è stata una e hieneme secuta... A 
proposeto , Betti , ve saluta D. Pippo. ' 

Bet. Gnè non me lo nnomenà cchiù ca te 
smosso. 

Ces. Vuie mo 11’ avite pigliato in odio , e 
D. Pippo jarrà nnante , faciarrà molta 
strada. 

Bet. Comm’ a VagaLunno che d’è. 

Meit. Addò ir avite visto ? 

Ces. a Sorrento. Llà rebuttaje jersera. Non 
pe me vanta , ma io lo fice ire a le stelle. 

Men. Vuje ! 

Ces. Nninche se spargette la voce a Sorriento 
che io proteggeva quel giovine, la gente 
corze a llava ntriato... Pe non dì troppo io 
credo che no centenaro de pezze se le ghiet- 
taje pe ffaccia. Fuie chiammato fora se’ vote. 
Ma io pe n’esse ringraziato attaccale la po- 
sta , e ntela.... 

Meit. Comme nc’ è la posta a Sorriento? 

Ces. Pe posta se ntenne legno a vapore. Addi- 
raannalo a mariteto che fifa sfarle. 

Bet. Chesso mo non sapeva. 

Ces. e mparatevello. Chi va co la varca è com- 
me si jesse in vettura. Chi va co lo vapore è 
comme a chi va co la posta, (da se) Ll’ag- 
gio arremmediata. 

Meit. e a che ora arrivastevo a Nnapole.? 

Ces. a nnotte quagliata. . . e trasenno into 
puorto sbaragliaje na serenata sotto a na 
casa de n’amico. Mme l’aggio puosto ncapo. 

Serenate non se n’hanno da sentì cchiù pe 
Nnapole. Non s’hanno da scetà li cane che 
dormono. 

Bet. Sta notte nce ne songo state tre pe ccà at- 
tuorno. 

Me». Nce ne fuje una co lo contrabbasso dinto 
a lo pignato. 

Ces. De sso pignato io nce n’ avria fatta ncapo 
na scufha , ma io non pozzo esse pe ttutto. 
A cheli’ ora forse io steva arriparanno autre 
guaje... 

Bet. e quale? 

Ces. Abbascioa li Lanziere tre mariuole scas-‘ 
savane na poteca de genere coloniali ; che fac- 
cio ? Piglio sta furminante , Ile so ncuollo , 
nne nfilo duje, e a lo tierzo che steva pe mme 
tira na stoccata , Ile taglio ntanno lo vraccio. 

a a. Bbu ! (" forte ) 

Ces. Io mo si non fussevo femmene... 

Me». Che ffarrissevo? 

Ces. Chisso bù ve 11’ avria fatto ntorzà ncanna. 

Bet. a chi ? f se sose nfuriata J, 

Me». Provatence ; ca t’ abbljo nfronte la ma- 
chinetta co ttutto lo guanto, ette sfriso. ("c.s.J 

Ces. ( scostannese da isso J. Mmalora! chesse 
fanno addavero. 

Bet. Nce Io voleva fà ntorzà ncanna! Marmol- 
tone senza crianza ! Se dìciono sse pparole 
, nfaccia a una eh’ è stata ncolleggio ? 

Meit. e nn’ è asciuta affinata ? 

SCENA m. 



D. ANSELMO e li stisse. 

Ans. Che rrobba è ccà ?... Vuje mo avite da fà 
senape le ccainate... le ccajazze cca mmiezo? 

Men. Pe ccausa de l’ apprettature. 

3ex. Gnorezì , lo vi Uà chi nce corpa I 

Aors. Ah ! tasi ccà ? E bommeca , e bona not- 
te... Mo capita... mo capisco. 

Ces. Aggio pazziato , nota , non te storcere. , 

Bet. e ba pazzeja co li tuoje siromile. 

Meit. No co echi parla trosco. 

Ces. ( da isso ) Astutammo sto locigno eh’ è 
mmeglio...D. Ansè, non te sia pe ccomanno, 
saie comme se chiamma lo padrone che s’ave 
accattata sta casa ? 

Ass. Lonomme non saccio. Mm’ hanno ditto 
eh’ è no biscotto , no Biscegliese che se nzo- 
raje a Gallina... a Gallipole. 

Ces. e chisso è n’amico mio scorporato. 

Mei». Embè comme se chiamma ? 

Ces. Io manco lo ssaccio. 

Bet. e è amico ? 

Ces. Se nce ntemie. A Bisceglie , e a Gallipole 
non c' è ccane che n' avesse obhrigazione a 
sto fusto. E 11’ auta sera chiù a ccurto io ag- 
gio reso un gran servigio a sso padrone de 
casa. 

Men. Senza canoscerlo ? 

Ces. Io proteggo chi canosco , e chi non cano- 
sco. Ecco comme fuje Io fatto. A treje ore de 
notte mente pigliava sorbetta a Portanolana 
veco tre pcnrtantine. Dinto a la primma nc’era 
no viecchio j na vecchia dint’ all’ auta , e 
dinto a la terza annevinate chi nc’era ? 

Bet. Chi ? 

Ces. Ka bella figliola , co no giacchettiello de 
guardia. Io sospettanno che non fosse uoglfo 
mmertecato , me metto appriesso pe ssarva- 
rela da quacche pericolo. 

Meit» e succedette niente ? 

Ces. Vi che addimmanna ! Nce steva io che bo- 
leva succedere ? 

Ans. Nzogna... nsomma ? 

Ces. Nsomma racconipagnaje nzi a casa, e ssa- 
pite qual’ è ? Eccola Uà justa chella che s’ è 
bennuta. 



Digilized by Google 




21 



Bet. Na figliola diato a na portantina !... 

Men. Sarrà la figlia di chille viecchie. 

ÀNS. A tre ova... a tre ore? 

Ces. Ore molto sospette !... Vuje vedarribe che 
chisse pe 1' obbrigazione che mi hanno om- 
manco ommanconuu’assegnarranno no quar- 
to... 

Mem. De caso caotto... iUh!.te te chi Tene! Bet- 
ti , Tidetillo , è D. Pippo. 

Ces. ( da isso J Oh! cancaro ! mo sto frisco. 

Bet. D. Pippo! Non lo voglio goardà manco 
'nfaccia ^ se ritira ). 

Mes. Vi chete face lo raffinato ! 

Ans. Bonora!,... Mo si che stagna... che sta 
sfrantummato addavejo. 



Digitized by Google 




22 



SCENA IV. 



D. PIPPO, PDLECENELLA, NINETTA dcreto la 
perziana de la casa rimpeUo , e ditte. 



Ces. Uh ! D. Pippo amico de sto core !... Vie- 
ne ccà \ damme n' osculo. Comme staje ?... 
Te fosse succiesso qua ccosa? Parla; cca stam- 
mo nuje. 

Pip. lo scosta e pensa J. 

Ces. Chesso che d’è ? 

Mer. Pulecenè ben tornato... ben tornato. 

PoL. ( come Pippo f e r^ra isso ). Io non saccio 
comme nce so tornato vivo. 

Mer. D. Anse , chiese che hanno ? 

Ars. Faciarranno la cola , la commeddìa. 

Ces. Ne D. Pi , tu a che pienze ? 

Mer. Pecchè guarde attuorno! 

Pip. ( decramando ) Penso qual ne partii qual 
ne ritorno ! ( s* accorge de Ninetta e nfra 
isso) Te te! chelia mme pare Ninetta ! 

Men. Poveriellol ha raggione! 

Aws. Isso era papgno... isso era padrone de 
sta casa. ( sorpresa de Ninetta ). 

Ces. e mmo! Vi che spettacolo! ( mosta lo 
vestito J. 

Men. Ne Pulecenè, di la veretà? Pelastrata 
avissevo passato qua guajo ? Te vedo ac- 
cossl abbeluto. 

Ì Nacque agli aflànni in siero , 
£ da lo ila sta cura 
Pe muiia crurel fortura 
Venne il tutor con me. 

( alUero da se ) Uh ! chi aggio visto I (ve- 
denno Ninetta^ e Pippo faoennole signo de 
sè sta zitto ). 

Cbs. Nsomma se po sapé che ffujePSi non par- 
late io non ve pozzo ajutà. Spiegammooe. 
Men. Avite avuta qua horrasca de mare? 

Pip. Tu qua mare? nuje venimmo da Sessa. 
Men. Da Sessa j 

PuL. Gnorsj da la patria de le ttiane. 

Men. e D, Cesare ajere ve lassa je a Sor- 
riento ? 

Ces. Gnernò io t’ aggio ditto a Sessa ! nzor- 
fato ) N’ ata vota , quanno parlo io spilate 
bbone le recchie. Mentite n&ccia io non ne 
soflfro 5 capisci ?.. 

Ans. Io credo cb’ assequia... eh* a Sessa vuje 
avite fatto fiasco. 

PcL. INuje avarriamo fatto furore... Lo triato 
era chino cemm'a n'uovo... 

Ces. Non te l’ aggio ditto ? Menechella ) 

Pip. Deaare nn* avevamo fatte a bizzeffie... 

Ces. Siente si nce manca na virgola. 

Pip. Ma la fortura ponteca che nce perse- 
guita nce levaje lo piatto da nanze. 

Meh. e corame ? 

Pip. Pulecenella era stato sbattuto doje vote... 

a 3. Ebbiva ebbivai 

PuL. Sentite appriesso. 

Pip. Io co no monoculo era juto a le stel- 
le. Ma vi che succede! Nfine de lo prim- 
m* atto vene na simpeca fredda a chella che 
fiacea da servetta. La gliottona s* avea ma- 
gnate tre quartarole de castagne de Vero- 
lamio. 

Mer. e cche teneva la lopa? 

PoL. Le sservette , sore mia, nne soleno patì 
de sso ramale... Sentite appriesso. 

Pir. Era passato no quarto d' ora , e chella 
sbatteva ancora. Lo prubbeco perdette le 
staffe , e co sische, co bastoncielle , co tto- 
fe , faceva cose de pazzo. Comm' arremme- 
dià sso tumurdo?... Lo diavolo mme ce- 



Di. 

caje de fa fà la parte de Colombina a lo 
suggeritore da vascio a la buca. 

Ams. \ 

Ces. l a 3. Oh ! 

Men. j 

PuL. Sentite appriesso. 

Pip. E ddincello tu , che faste lo paziente. 

PuL. Gnorsì ; a mme ttoccaje sso scampolo. 
Era na scena de gelosia nti*a me e Colom- 
bina. Io nfuriato accomenzo u Ah ! ccà staje 
» tradetora , fede d’aluzzo? Tu te cride 
» che non t’ aggio vista ?» E lo pubbreco 
allongava lo cucilo e non hedeva niente. 
<( Scostati donna fauza , e ntrammera. Tu 
j) mm’aje profusamente ingannato» A queste 
mie coruscazioni responne na vocella nfar- 
zetto ( co voce ferita ) » No. Pulcinella , tu 
» aje pigliato no quivoce. Io ardo, squaqui- 
» glio , e sto core pe tte se nne va tutto in 
)) fiamme.» E pe stutàssasciammaassommaje 
no delluvio !.. E che sentiste? Chiave, tofe, 
trommettelle, cascine 'nfaccia... A ssa sbisce- 
rata accoglienza io penso a ssarvà la pelle , 
mme strascino appriesso D. Pippo... e fu- 
jenno a llengua ncanna avimmo fatta una 
tappa da Sessa a Nnapole, e stammo an- 
cora dejune. ( Ninetta mpktositase retira 

2 

a 2. Mmarisse ! 

Men. 

Ces. Mme T aveva da sonnà schitto !... 

Men. Già ! 

Ces. Io lo sango nce T avria fatto scorrere 
a Dava. 

Pt'L. D. Cè , si ncagiio de saugo lenisse ma- 
teria pe nce fà soppontà lo stommaco... 

Ces. Tutto cbello che bolite, ve parePCcà 
stammo nuje. Mo nce vo, nelle disgrazie 
si canosciono l'amici.... Chisso è obbrego 
nuosto.... Da teme licenza ^ vado pe na spe- 
dizione de pressa. A rrevederce. f ntra isso ) 
lo de sse stoccate lloco aggio avuto sempe a 
paura, ( se nne trase J. 

SCENA V. 



PULECENELLA PIPPO ANSELMO, e MENECHELLA. 

PvL. E pare ch'avimmo magnato. 

Ams. Chisso è ppevo de la cicola... de la cicala. 

Mcn. Gnorsi } tutto voce, e niente sostanzia. 

Pip. Mmaro cbi cade ! 

PuL. Co n’ accademia ncuorpo. 

Ans. Vuje avite fave... avite famma ? 

Pip. Na famma che porta tre ghiuome de data, 
Notaro mio. 

PuL. Antro che tre ghiuorne ! Nce s’è ffatta 
vecchia ncuorpo vuò di. 

Meic. Mme facite propio compassione. ^ se 
ne irose J. 

Aks. Ahbesogna avè carote... caretà co lo 
prossemo. ( se ne frase J. 



* 

SCENA VI. 



PIPPO, PULECENELLA , e po MAROJCCIO. 



Pip. Vedesti? 

PuL. Yedei. 

Pip. Sentisti ? 

PuL. Sentei. Tutte nce compiatiscono....' 

Pip. e nnisciuno nce molla quaccosa. 

PijL. Accessi ba lo munno. 

Pxp. Mo che so cresciute li lume. 

Mar. Pispis.. 

PuL. .Chi è ? 

Mar. Nc’ è nnisciuno ? 

Pip. Nisciuno. 

Mar. Vedite buono. 

PuL. Aggio visto. 

Mar. Lo ssapite de certo ? 

PuL. Mmalora sguercialo. 

Pip. So ttutte scomparze. 

PuL. Nninche hanno ntiso lo tanfo de la mi- 
seria. 

Mar. Zitto ! mala lengua j non dì male de lo 
prossemo. A te *, piglia ccà. ( Bettina spia 
da la porta ). 

PuL. Bene mio ! denai’e ! 

Mar. Clieste so ddudece sferre. 

P>p. Dudece sferre ! 

PoL. ( forte ). Mo sì che mme rido de li de- 
june. 

Mar. Slateve zittOi Mme voli te fa passa no 
guajo ? Vi ca cheste so ccose gelose! ( sotto 
voce J, 

PuL. Peccerì , lo cielo te pozza fà campi cien- 
t'anne a pateto, dince chi nce le mmanna. 

Mar. è na perzona che non se pò ddì. ( Bet- 
tina spia ), 

Pip. E ssi nce annevino ? 

Mar. Avite troppa presunzione. 

Pip.Pulecenè chessa è cchella... ( mostala per- 
ziana ). 

PuL. Benedetta ! è bella de faccia e dde core. 
( Bettina se ne trase J. 

Mar. Vuje stissevo mbriache ? 

Pip. Pulecenella , zitto. 

PuL. Si, ca io era ciuccio de dirle che l’avim- 
mo vista da sotto a la perziana ! 

Mar. Quanno?.. diascbece ! sento ggente. 
Priesto annasconniteve sse denare. 

PuL. So squagliate. ( se U stipa ). 

Mar. Guè ! sorece mmocca !.. Si nò pevo pe 
buje. Sarva sarva. ( se nne fuje J. 

PtJL. Ne D. Pi , nc’ è pericolo che chella se 
fosse nnammorata de me ? 

Pip. Si sapisse!.. Io T aveva canosciuta ncol- 
leggio. Se chiama Ninetta ; nce fuje purzì 
qua promessa... Ma lo stato mio.... 

PoL. Zitto... vene Menechella. 

SCENA VII. 



MENECHELLA e li stissc. 



Men. Pulecenè, na parola. 

PuL. Non serve che mm’addimmanne. L’affa- 
re de le ppezze non se pò ddl. 

Men. Che saccio che nne vutle?. . Tiene ccà, 
chessa è na palata de pane, e ddinto a sta 
carta nc’ è no quarto de presutto. Soppon- 
tateve lo spirito. 

PuL. Menechella mia , lo Cielo te lo rrenna 
ncoppa a la salute , o pe la via d’Antignano. 

Pip. Te ne ringrazio saie ? 

Men. Zitto. . . vedo veni lo notaro. Chella 
smorfiosa de la nepote a tutto mette lo piec- 
co. Me ne traso. . ( esegue ). 

PuL. Te; magna D. Pi, si no non me seenne 
ncuorpo. 

Pip. Lo ssaccio che mme vuò hen». Stati’ at- 
tiento, avisse a ddi ca Menechella... 

PuL. E cche so Hocco ? 



A 

SCENA Vili. 



D. ANSELMO, e li stisse. 



Ans. Puiecenè , na paranza... na parola. 

PuL. Ciente parole. ( mangiarino ). 

Ans. Che d'è? Tu staje mancino... man- 
gianno ? 

PuL. Gnorsì , pane e presutto. 

Ass. Procila. . . prosit! E cchessa è na botta..» 
na botteglia de Gragnano viecchio. 

PuL. Uh ! uotaro mio ! che puozz’ arreventà 
prubbechella I E echi se vo scordà de te ? 

Ass. ( chiana J. Sienle, io mme ne traso pe 
non dà sossio... pc non dà sospetto a 6e Be.. 
Bettina... Doppo damme nsogna... damine 
nsecreto sta pezza a D. Pippo. 

PuL. f altiero J. E sso ttridece ! 

A^s. Tridpce che ? 

Pip. Pulecenella pazzeja. La colazione 11’ ha 
puosto de buon umore. 

PuL. Si state servito? 

A>s. Obbece. . . obbregato... Orsù dateme 
lecce , dateme lecienza. Aggio da fà no so- 
rece , no servizio , a la cupa... a la Curia. 
Ar ar ar a rrevederce. ( trase dinto a la 
casa soia ). 

PuL. Vi corame ntroppeca lo notare ! 

Pip. E ba parla male de li napoletane Non 
c’è che ddi? So tlutte de buon core, afFez- 
zionate, caretatebbole. Ecco ccà pe lloro 
nce simmo restorate. 

PuL. Gnorsi, mo nnante muorte de famma, e 
mmo possidente. Co sse tridece pezze nce 
volimmo fa no bello vestilo, afEttà na casa, 
piglià no cuoco... 

Pip. Fatte ccà , fatte ccà. ( lo tira nfunno a 
le scene J. 

PuL. Che d’è? Quacche preventivo? 

Pip. Gnernò *, vi Uà assommano da chella 
parte doje cantimplore. 

PoL. Parono mo ascìute da lo scavamienlo... 

Pip. Sentimmo che ddiciono. C l'anno nde- 
parte ), 



.♦«««KMc» 

SCENA IX. 



D. PANCRAZIO , e D. CIOMMA , e ditte. 

4 

Pan. O ccà , o a quacch’ aula parte ha da 
essere. 

Ciò. Aje falla ssa scoperta. 

Pan. Mm’ hanno ditto numero 5i. 

Ciò. Gnernò ; mme pare i3. 

Pan. 5 1 . mmalora ? 

Ciò. Ma non hi eh' a nummero 5i. nc'éna 
poteca de saponaro ? Co ttutto che poco nce 
smiccio... 

Pan. Gomme ! n’ è ccuria ? 

Ciò. è poteca te dico. Pangrà , da poco nne 

. ccà te si ffatto accessi stonato! 

Pan. è lo vero 5 doppo ch’aggio ntesa chella 
notizia ! 

Ciò. e che te mporta ? Si nce avisse corpa- 
to tu. 

PcL. Chisse che diciono ? f i- 

Pip. Zitto j sentimmo appriesso. | ^ 

Ciò. a propeselo aje chiuso buono lo cammari- 
no ch'aflaccia a ssa strata ? 

Pan. Te pare ?. . la chiave la tengo ccà. 
f nsacca ). 

Ciò. E dall' a mme; tu l’avisse da perdere. 

Pan. Mo, quanto la cerco. . . D.Ciò io non la 
trovo. Non m’allicordo addò 11’ aggio posta. 

Ciò. Guè ! tu si nzallanuto addavero ! 

PuL. Vi ca ccà mbruoglio nc’ è sotto. 

Pip. Stalle zitto. 

Ciò. Embè si chella s’ affaccia ? Si quarcuno 
la vede ? 

Pan. e chi 11’ ave da vede ? 

PuL. LI’ avimmo vista nuje schitto. 

Pip. E non buò cionca co la' vocca ? 

Ciò. Io diciarria ca sarria meglio co na scusa 
de fà nchiovà chella porla. Ccà mmiezo 
nc’ è troppa folla. 

Pan. Io nce aveva pensalo; ma nfra duje 
juorne eh’ avimmo pigliato possesso de la 
casa , n’ aggio potuto farlo. 

PuL. Te te ! sse ddoje raje petrose s’ hanno 
accattata la casa toja. 

Pip. Ponliccio a la lengua ! 

Ciò. Va , non perdimmo cchiù tiempo. Ve 
dimino de trovà lo notaro. 

Pan. Avesse a chi addimannà !... 

PuL. Addimannatelo a mme. ( se fa nnanze J. 

Pan. e tu da dò sì asciuto ? 

PuL. (" co caricatura ) Io steva col mio prin- 
cipale p’ affari della professione. 

Pip. (facenno riverenze ) A servirvi. 

Pan. Tu sì lo principale ? 

Pip. a servirvi ( c. s. ) 

Ciò. Sta paccariatello no poco , ma è ac- 
crianzato. 

Pan. Vale a ddì clie nce stivevo a ffà la 
spia 1 

PuL. Mme faccio mmaraveglia I Questo è un 
paccaro che nce date. Nuje , padron mio, 
n’ avimmo capito niente de quante avite 
ditto. Si v’avite scordata la chiave... (Pippo 
He fa ssigno ) Vuje volite sapè lo notaro? 

Ciò. Gnorsì. 

PuL. D. Anzermo Laganellà ? ' 

Pan. Racanella vuò dì? 

PuL. A noi piace meglio laganella. Nc’ è cchiìi 
sostanza ^ e po lo zuchillo nce azzecca cchiù. 

Ciò. Uh ! Pangrà , comm’ è leporo ! 

PcL. O lepre o coniglio lei ci onora. ( ntra 
isso ) Chessa mme pare no cuofano de 
nfornate. 

Pan. Tu comme te chiamme ? 

PuL. Pulecenella a ffavorirve. 

Ciò. e che professione faje? 

PuL. Settepanelle p’ antichità de servizio , 
mo settepanelle a spasso... Ma tenimmo 
tridece pezze da spennere... 

Pip. Che importa questo a Madama ? 

Ciò. Uh! Pangrà, mm'ha chiammata Mada- 
ma. ( ntra se ) Mm’ è simpatico sto scoc- 
chiarella ! 

Pip. Fa r obbrego tujo co sti Signure. Trase 
Uà , e hi se nc’ è lo notaro. 

PuL. Simmo leste. ( trase da lo notaro J. 



WKI OWB I»' 



Digitized by Coogle 




38 



SCENA X. 

D. CIOMMA PANGRAZIO , E PIPPO. 

Ciò. Vi comm’ è pazziariello ! Chisso mo sar_ 
ria buono pe ffarce passa la paturnia ! Pan- 
grà , che nne dice ? Nuje già jammo tro- 
vammo no servitore. Lo volimmo piglia? 

Paw. Accossi ? senza conoscerlo ? 

Pip. Lo preggio io. 

Pan. Tu !... viato chi preggia a te ! 

Pip. Io un’aggio sperienza. Chillo ha ser- 
vuto ncasa mia pe bini’ anne. 

Pan. Tu aje tenuto criato? 

Pip. e quacch’auta cosa!,.. Ma pe na fal- 
lenza de paterno ! accossi ha lo munno ! 
Chi saghe, e chi seenne, 

Chi accatta , e chi venne. 

Sta casa che v’ avite accattata , na vota era 
mia. Mme 11’ aggio vennuta pe pavà li dieb- 
bete j pecchè songo ommo d’annore. 

Ciò. Mmare nuje ! e che simmo ! 

Pan. Gnorsì, la gente d’ annore sole sta serape 
la chiù sfasulata. 

SCENA XI. 



FXJLECET^ELLA, e «iitte. 

PuL. Lo notare non c è. Aggio parlato co 
la nepote , e nninche bene ve lo mannara 
nfi a la casa. Si volite che baco a la Cu- 
ria.... 

Pan. Non Loglio che t’incommodi. 

PoL. Voi avete il delitto di commannarme. 

Ciò. Comm* è serviziante !... Dimme na cosa; 
tu mo slaje a spasso... n’ è lo vè ? 

PuL. A spasso. 

Pan. e vorrisse trasì co mmico ? 

PuL. Gnernò. 

Ciò. e pecchè ? Avarrisse na bona mesata. 

PuL. Ma non me pozzo spartere da no pa- 
trone che pe bini’ annemra’ ha fatto sguaz- 
zarejà dìnto a lo grasso. 

Pip. ( corre, e l'abbraccia ). 

Ciò. Ora vi sto cocozzone belli sintomi che 

tiene! Pangrà, non ce lo facimmo 

scappa. 

Pip. Caro Pulecenella , lo partito è buono... 
azzettalo , te ne prego io. 

PcL. Non pozzo. Cario è stato sempe co Zella. 

Pah. Io te dò cinco sferre a lo mese , lo bestì , 
lo magna, e porzì no vascio si accorre. 

PoL. No vascio ! C guarda Pippo ) Ebbene ac- 
cetto. Ne, signò, vuie sile assaie nfamiglia? 

Ciò. Nuje duje solamente. 

PoL. Mme credeva che fussevo tre... E ve 
cbiammate ? 

Pan. Io avesse a ffà qua costituto pe te piglia 
pe criato? 

PuL. Embè si carcuno m'addimanna co echi 
staje, che Ile responno, cufece? 

PiP. Ha raggione. 

Pan. Io mme cbiammo Pangrazio Cocuzziello 
biscegliese. . . 

PoL. E buje? 

Ciò. So la mogliera. 

PoL. Pure de Bisceglia ? 

Ciò. Gnernò, so de Gallipole. 

Pan. Sa che nc’è de nuovo? Fatte li fatte tuoie. 
Tu si troppo ndiscreto , non faje pe mme. 

Ciò. Oh ! Pulecenè , patte chiare : si vuò trasì 
ncasa mia n'aje da vedè, nè ssentì, nè pparlà. 

PuL. Aggio da rinunziare a tre sensi ? Va bene. 

Pan. Nuje nce ne jammo. Tu aspetta ccà lo 
notaro, nninche torna viene co isso. 

PuL. Per istallarmi?. . Va bene. 

Ciò. C a Pippo ) Bello Giò , statte buono. 

Pan. Lo cielo te pozza ajutà ! 

Pip. Lo cielo già nn'ha pigliata la via. Ve so 
schiavo. 

Ciò. ( a Pangrazio ncammenannose J Tu vi che 
beir ammatteto avimmo asciato cca mmiezo! 

Pip. Se danno st'accasiune. (’ se ne trasono pe 
la communc ). 

SCENA XII. 



D. PIPPO e PULECUiELLA. 

PcL. Mo simmo a ccaTallo. Tiene cci, (Ile dà 
li denare ) vattenne a chessa pedata abbascio 
a li travaccare: accattate na si loca, e stasera 
vedlmmoce. 

PiP. Addò? 

PuL. Dinto a lo vascio co mmico. Accossl pi- 
gliarrimrao pajese pe chillo aSaruccio. Lassa 
fà a mme. 

Pip. Ebbene tu sarai il mio Mentore. 

PuL. E tu il mio Telegrafo. Avimmo fatto 
n'auto muorzo de scena. 

Pip. Ma sarrà H'urdemo. A rrevederce. ( se 
ne va ). 

Poi.. Io aggio d’ aspetta lo notaro. . . Avesse 
ommanco co echi di na parola... A tiempo 
no marenaro co no feloseco ! . . Chisso jarrà 
vedenno l' antichità... Potesse farle da cicia- 
rone... p'abboscà qua ccosa! 

SCENA XIII. 



COLANTONIO, il CAPITANO, PULECENELLA, 
0 po MENECHELLA. 

Col. GapiU) nce simmo} chella è la casa mia... 

Gap. Ci ho piacere. 

Col. è un tugurio... ohi Pulecenè? 

Pdl. Colantò, ben tornato.*. Menechella, Me- 
nechè. 

' Meh. ( Forte da dìnto J Chi mme vò? 

PuL. Curre, jesce ccà fibra. . . te videtillol 
comm'è spicato , benedica ! 

Men. Uhi maritemo (" corre pe Vabbraccià J. 

Col. Capita, permettete? È mia conige. 

Gap. Tua conjuge? Mi fo un pregio di salu- 
tarla. 

Meit. Schiavottella vosta... ne, Colantò, chi è 
sto signore? 

Col. No Capitano Angrese ch'aggio mbarcato 
a Marzeglia. Pe la via mm'ha cormato d'at- 
tenzione. 

Men. Ve nne ringrazio io pe isso. 

Gap. è una donna affabile tua moglie. 

PuL. Signò , che ne sapite de chessa? Tene le 
minane d’oro. Fa guante che so na mera ve- 
glia^ e ha no concurzo a la casa de dame... 
de mmara mè!.. 



Gap. Evviva! Mi piacciono le femine indù 
striose. 

Mem. è la bona vocca vosfa. 



Gap. Golantonio, facciamo una cosa.. . Domani 
già dobbiamo imbarcarci qui presso per an- 
dare a Gallipoli. . . Ebbene se lo permetti , 
io pranzo con te. 

Gol. Quant’annore pozzo recevere... Non sarà 
ccosa per lo quale... 

Gap. Mi basta il buon cuore. 



Me». C Chiane aPulecenella ) Mmara me! chisso 
che ddice? 



PoL. ( Se! ca mo te dispiace )... Si Gapità , si 
v'accorresse na raccomannazione pe Gallì- 
pole , ve servo io. 



Gap. Tu! 



PuL. Gnorsl j justo mo so trasuto co no pa- 
trone che se nzoraje Uà. 

Gap. C Pensa ) Grazie, non ne ho bisogno ( tra 
se J. Gostui poti’ebbe giovarmi. 

Gol. Menechè, tu che aje? 

Men. e che boglio avè ? Non si manco arri- 
vato, e te ne vaie nauta vota. 

Gap. Ma torneremo presto... 

Men. e quann’è cc^esto vienete polizza no 
poco. ..( a Colantonio ). Non vi corame 
staje zazzuso ? Mme pare no zingaro. 

Col. Effetto de la cardare. . . Vi eh’ a buordo 
io sto sempe dinto al vapore. 

PoL. Se pasce de fummo. Io nne saccio tanta 
de chisse! 

Col. Capità, si ye vomite aryeposà no pocoril- 
lo... co tutto ca simmo autiste na polletrona 
Tavimmo. 

Cap. Adesso vi raggiungo 5 andate. 

Men. Dateme licienza. 

Col. Vi attendo ( sjivfi trasono 

SCENA XIV. 



Il CAPITANO, e PULECENELLA. 



Il Gap. ( guardingo ) Ehi? Una parola. 

PuL. Che d’è? 

Gap. Tu mi hai detto che il tuo padrone prese 
moglie a Gallipoli? 

PuL. Gnorsì... ma isso era de Bisceglie. 

Gap. Di Bisceglie ! ( rifLette ) Il nome ? 

PuL. Mme pare, mme pare... D. Pangrazio. 

Gap. ( allegro ) Va bene, va bene. ( da se) 
Forse non mi occorrerà più di partire. 

PuL. ( nfra isso ) Ss’allerezza mo comme 
nc' entra ? 

Gap. Dimmi ora una cosa. Tu mi hai ve- 
duto? 

PoL. GnorsL 

Gap. Hai saputo chi sono? 

PuL. Gnorsl; site Angrese, 

Gap. e per guadagnarti questa borsa saresti 

capace di tacere , pioè di non avermi nè ve- 
duto, nè inteso? 

PuL. Gnorsi. ( nfra isso ) Cristo è pazzo. 

Gap. Alle pruove. Tu mi hai veduto? 

PoL. Gnernò. 

Gap. Sai chi sono? 

PuL. Gnernò. 

Gap. Questa borsa è tua . 

PtJL. Mille grazie. ( aUoccido la preime ). 

Gap. Ma stiamo ai patti , se ti è cara la vita. 

( entra J. 

PuL. Ora vi’ ssi frostiere comme so ntorcie! Pe 
dduje gnernò se fanno scappa sso materiale 
da mano ( la vorg^ J. E non sape eh’ io pa^ 
no carrino de gnernò nce n’avria vommecate 
treciento ! C seenne lo sipario 



Scompetura deir atto primmo. 



Digitized by Google 




Digitized by Google 




49 



ATTO SECUNNO 



SCENA PRIMMA. 

■* 

Cammera co guaito ■porte de scianco , e una 
mrniexa. 

È mmatino. 



NINETTA, e MARCUCCIO. 

Nin. e ch'hanno ditto quanno ll’ajedatele 
ppezze ? 

Mar. Se ne so ghiute nn estrece... Ma uno po 
s'è abbampato addavero. 

Nm. Chi? D. Pippo? 

Mar. Gnòl ... E buje comme sapite a 
D. Pippo? 

Nm. Nce voleva tanto?... Povero giovine! fa 
proprio compassione. Tu che te cride? cbillo 
nasce bene. È figlio de no mercante. Era 
tanto ricco na vota I Sta casa ccà era la soja^ 
e mmo lo scasato sta isso e la mazza. 

3 

Mar. e pare che lo gnore sta sicuro de tenerve 
nzerrata ! Ebbiva ! dinto a dduje juorne che 
ssite stata ccà, avite fatte sti pregresse! 

Nm. ( ridenno J Mme nnustrio. 

Mar. è bere doiica die v’hauno vista affaci 
ciata ? 

Nin. Isse avranno vista a mme ; ma io n’ aggio 
viste a lloro. Uno schitto mme teneva mente 
litio fitto ! 

Mar. D. Pippo già... e decite che no T avite 
visto 

]\iK. Ah! si, mo m’allicordo. Credo che 
H’aggio guardato no pocorillo. 

Map.. IMa non sapite auto ? 

?vo ; che nc’è quacche cosa de nuovo? 
JMar. Nce ssarrebbo , ma io non pozzo parla. 

Tengo no nudeco a la lengua. 

PsiN. E chisso? Potarria scioglierlo? 

Mar. No treccarrino !.. Signori , non me ten- 
tate, vi prego. 

Kin. Va va, non mme fa ssa nzanzara... Te 
canosco quanto pise. 

Mar. e quann’è chesso, mollate ccà. 

Kin. Vi comm’ è bello! nuovo nuovo! 

Mar. Si nne lenite ausate pure me le piglio. 
Nin. Donca? 

Mar. Polecendla m’ha dditto ch’è trasuto ccà 

pe criato, e che D. Pippo s’ è arremmediato 
dinto a lo vascio co isso. 

Win. Dinto a no \ascio ! che hriogna ! 

Mar. Vuje llavarrissevo voluto più in alto?... 

Wjn. Nce so tanta cammere !... chillo nn’ è 
stato padrone... ]Ne , Marcù, si mm’ affac- 
ciasse lo potria vede ? 

Mar. Lassate sta, non v’. arrisecate. Vuje le- 
nite cient’ uocchie ncuollo ! 

Win. Mo mo ha ddà veni lo notare co lo 
stromienlo , mente stanno appricate a leg- 
gerlo , tu lo potarrisse avisà ! 

Mar. Io !... Signori , voi mi offendete. 

Win. Co ss’ auto piezzo mme può fà la re- 
missione ? 

Mar. ( co smorjla) Won pozzo... costa più 
a me... Trasitevenne , trasitevenne. . . as- 
somma la Onora. 

Win. e nò lo vuò ? 

Mar. Pe non ve fà piglià collera. ( piglia lo 
piezzo J. 

• Win. Mm’ arraccomando. f trase dinto a la 
cammera soja^ e se chiude ), 

Mar. Wzerrateve bona da dinto... Won pipe- 
tejate... 

SCENA IL 

D. CIOMMÀ e lo stisso. 

Ciò. Ebbi va lo smeuzillo! Da quatt’ore che 
sboceteio, e isso sta ccà perdenno tiempo! 

Mar. D. Ciò, io lo tiempo non Paggio per- 
zo. L’ affare de sta casa so Itante ! 

.Ciò. Nenna che fla ? 

Mar. Dorme... La cammera sta scura ancora. 

Ciò. e llassala dormi... Saje eh aggio pigliato 
lo servitore ? 

Mar. Gnernò. 

Ciò. Se chiamma Pnlecenella. No buon om- 
mo, serviziante, secreto, no semprecione ag- 
gi’aziato isso sulo. Jersera pigiiaje possesso. 

Mar. (Co l’amico Cesare). 

Ciò. Sa che buò la ? Chiammamillo. Starrà 
ncucina a ffarme la cioccolata. 

Mar. Mo ve servo... Uh ! sarà chissoche be- 
ne. Vi comm’ è pastoso... Cammina^ vi ca 
la padrona te vo (' yotta Pulecenella e trase J. 

Ciò. Io mo a sto guaglione pecebè Ile voglio 
bene? Pe la secretezza... Va tant’ oro quan- 
to pesa. 

SCENA III. 



PULECENELLA ca la cioccolata, e D. CIOMMA. 



PuL. Signò , chesta è la cicoliata , ve n’ al- 
liccarrite le ddeta. 

Ciò. Ebbiva ! dà cca. (" V assaggia ) Uh I tu 
che cancaro a je fatto ?( la sputa J. 

PuL. Ched’ è ? n’ è bbona ? 

Ciò. Chessa è n'acq^aa tenta. 

PoL. Signò, non facimmo lefrechej si no, mo 
nce guastammo. Io saccio che la cioccolata 
è bona cchiù che bona. 

Ciò. e comme lo ssaie ? 

PuL. Chella eh’ è attoccata a me , era na 
crema. 

Ciò. Chesso che d’ è ? Tu pigile cioccolata ! 

PuL. Già j a mme levarne lo suonno cchiù 
priesto •, ma la cioccolata la voglio. Nc’ag- 
gio pigliato ir uso. 

Ciò. E cchisso è n’ uso de ponia nfaccia. Pe 

tte la crema ) e pe la padrona na lavatura 
de coccoma ? 

PoL. Ma faciteve capace ^ co no bugilo io 
un’aggio avuto da caccià quatto chiccare. 

Ciò. Pecche quatto ? 

PuL. Doje pe buje autre , una pe mme , e 
n’ anta pe D. Pippo. 

Ciò. D. Pippo ! che nc’ entra ccà D. Pippo? 

Pll. Nc’ entra benissimo. Si no comme mme 
scenneva ncuorpo ? D . Ciò , a la casa soja 
la cioccolata se faceva a ccaudara. (forte). 
£ mmo lo scurisso è arreddutto into a li 
scanne, ( (juase chiagnenno ) a ddormi sotto 
a no vascio co mmico , e a ccampà ncoppa 
a r incerte che io mm’ abbusco. 

Ciò. Zitto ! che non te senta maritemo ! 

PoL. E pecchè ? Aggio fatta qua mmala az- 
zione ? LI’ aveva a llassà mmiezo a la via 
coram’ a ccane ? No povero Aglio che tutta 
la notte ave ditto bene de vuje ! che v’ha 
mannate mille benedizziune ! che ve vo 
veni a basa le mmane , e li piede ! E bu- 
je : zitto che non te senta maritemo a Ne, 
Siguò , caretà nne tenimmo , o simmo nate 
nfra 11’ ottantotto ? ( co jffbrza ), 

CiO. ( redenno ) Mme vo veni a basà la mano? 

PuL. E li piede. 

Ciò. e ssi vene Pangrazio ì E ssì tu po nce 
lo (Idice ? 

PuL. Se! ca sarraggio qua Hocco! V’ aggio 
ditto niente de li gnernò ? 

Ciò. Che gnernò ? 

Pll. Chisso è no secreluccio mio. A mme 
manco co la vorpara me scippano na pa- 
rola da cuorpo. A D. Pangrazio si volile 
He vaco a ddà io quatto chiacchiere. Ccà 
non c' è niente de male. 

Ciò. Embè spicciate. 

PuL. So Hesto. ( Nce 11’ aggio carnata )( se 
<nne va ). 

Ciò. Assicurammoce si Ninetta dorme... (ve- 
de pe la mascatura ) Gnorsì dorme. Mar- 
cuccio mm’ ha detta la veretà. 

SCENA IV. 



D. PIPPO , D. CIOMMA , e po NINETTA ndesparte. 

Pip. Pozz' avè r annore de rengraziarve ? 

Gio Puzzate. 

Niw. (Mm’è parza la voce soia) C ciTape na 
senga de porta ). 

Pip. ( Ninetta ! ) 

Ciò. Uh ! cornine ve site allifiato ! 

PiP. Nn' aggio obbregazione a n'anema pia- 
tosa che s’ è nteressata pe mme ! ( guar- 
danno a Ninetta J. 

Nm. C nponta de piede jesce a malappena ). 
Lle potesse di na parola! 

Pip. ( co fforza Io pe echi m’ ha fatto de 
bene darria la vita , lo sango mio. D. Ciò, 
vestiremo da la capo a lo pede ! 

Ciò. e chessa sarrà stata qua barraccara ! 

PiP. Chi è stata lo ssape sto core, che nonsescor- 
darrà maie ssa bell'azione pe mmente campo. 

Nm. E comme non volerle bene! (chiano). 

Pip. Mme despiace ca so no scasato. Io vor- 
ria esse no Prencepe pe mmetterle a li pie- 
de lo feudo, li tritolo^ e le rrecchezze. 

Niw. Core mio ! ( nfra essa ), 

Ciò. e lo viene a cconlà justo a mme ? 

Pip. Io songo fatto accossì. E pe buje non 
farria lo stesso ? Na bona faccia io la tengo 
scbiafiata into all’arma. Vuje mm’ avite puo- 
sto dinto a no vascio ? Si stesse a mme io 
ve mettarria ncopp’a la colonna trojana. 
Ciò. Ve rengrazio , ma dinto a sto vascio 
vuje non ce potite stà. , 

Pip. No!., e pecchè? 

Ciò. Pecchè maritemo non bole. 

Nik. ( Vorraggio io ). 

Ciò. Si sapesse che Puleceuella s’ ha pigliato 
ss’ arbitrio, nne lo caccìarria purzi a isso. 
Niir. (fa signo a Pippo che se nne jesse^ e 
che se fdasse d’ essa ), 

Pip. Embè mme ne vado. Ma ccà lasso lo co- 
re , li pensiere , e tutte li sentimiente de 
ir arma. 

Ciò. (Povero figlio! chisso è cuotto pe mme!). 
Pip. Ve voglio ommanco vasà la mano. 

Ciò. Gnernò ; non commene ; io so na donna 
probabile. Saccio l’ obbrego mio. Si v’ è 
trasuto qua ccarolo ncapo , facitevillo pas- 
sa. ( Che sfuorzo sostantivo aggio fatto ! ) 
( Ninetta redenno se nne trase ), 

Pip. Embè scusate la mpertinenza. ( va p’ascì). 

SCENA V. 

% 



MENECHELLA , e li stisse. 



Men. Uh! D. Pippo ! C Pippo la saluta ^ e 
parie J. 

Ciò. (" co arraggia ) Ne , mia padrò , tu 
chi si ? 

Men. So Mencchella Llcchetto. 

Ciò. e cche huò da ccà ? Chi t’ ha dato Tac- 
cesso ? 

Men. Nfaccia a buie s’ ha da di la verelà. È 
stato Pulecenella. 

Ciò. Chillo smocco nce vo sta poco ccà ddinto. 
Isso ave ordene de non fa -passa nisciuno. 

Men. Lo poveriello n' ha avuto core de mme 
fà n’ aggravio. Ajere io Ile fice de hbene... 

Ciò. e che pretienne da me ? ( nzoifata ). 

Men. Mo , Signò , quanto ve prejo. Tengo 
dinto a sta carta meza dozzina de guante 
a la machinetta. Saccio che ssite na signora 
sguazzona , e ve le vorria vennere. 

Ciò. Io n’ aggio besuogno de guante ! (arrag- 
giosa ). 

Men. ( Ile piglia la mano ). Vedile che bella 
mano ! 

Ciò. ( scjuasianncse J. Lo ssapimmo chesso. 

Men. Sle guante nce sbattarriano proprio. E 
pò , Signò , non me vriogno de ve lo ddì; 
aggio besuogno de denare. È tornato mari- 
temo co lo pericco a bapore da Marzeglia, 
e ha mmitato n’ angrese a magnà co isso. 

Ciò. N’ angrese ! 

Men. Gnorsi , no capitanio che Ile vo bbe- 
ne... e io pe ffarle annore Ile voglio fa no 
piatto de sbriffia... Non saccio sì mme nten- 
nite... Va, Signò , pecchè sile vaie ve le 
ddò pe bintecinco rana a lo paro. 

Ciò. e no capitanio vene... 



•n«oto;c«c<» 

PANGRAZIO , e le stesse. 



Pan. Che d’è ? Sso notaro è muorto desso... 
(Caspita ! chi è sta quaglia settembrina? ) 

Men. ( Mmaramè ! Sto viecchio mme man- 
gia coir uoccbie ! ) 

Ciò. Pangrà , non t' allocchi... damme quin- 
nece carrine. 

Pan. e a che te servono? 

Ciò. LI' aggio da dà a sta madamosella che 
mm’ ha bennute se* para de guante. 

Pan. Uscia è guantara ? 

Men. Ma non songo madamosella. Nfi al- 
l'anno scurzo aggio fatto la cammarera. Po 
me mmaritaje , e quanno maritemo jette 
fora, mme ritii’aie a la casa de mammeroa... 

Pan. a ffà guante ? 

Men. Gnoi’si , chessa è n’ arte libberata che 
corre. Ne , Signò , vuje portate guante ? 

Pàn. Che addimmanna ! a li tiempe d'o^e 
se va senza cammisa chiù priesto... Ma li 

guante! Ncaso che mme n'accorrono 

vengo da te. 

Men. Io sto de casa ccà bbascio, n.° 22. O 
trovate a me, o a Mammema . . . 

Pàn. Io co mammeta non ce aggio confidenza . . . 

Ciò. Tu vuò caccia li denare o no? Vi comme 
se va ntallianno lo viecchio ! 

Paw. Decedotto carrine mm'aje ditto? 

Ciò. T’ aggio ditto quinnece. ( co arraggia ). 

Men. Ncoscienza decedotto mme costarriano , 
ma pe lo besuogno ! . . 

Pan. e quann'è chesso; chiste so 18. carrine. 

Men. Ebbi va lo Signore ! 

Pan. Non conamene approfitta... del bisogno... 

Ciò. Saje qual’ è sso besuogno? La Signora ha 
dda dà tavola a n' Angrese eh’ è benuto da 
Marzeglia co lo marito. 

Men. Gnorsi , no capitanio de maro, no ric- 
cone. . . 



Pan. e magna a la casatoja? 

Men. è n’ ommo senza licchette , Signò. E pò 
lo ffa pe commeto sujo. Comme dopo ma- 
gnato s’ ha dda mbarcà pe Gallipole . . . 

Pan. Pe Gallipole !... E che nce va a ffà ? 
Men. Io mo che ssaccio ? 

Ciò. Lo ssapesse mariteto ? 

Men. Pò essere. 

Pan. e mme lo polisse fà sagll no poco ccà 
ncoppa ? 

Men. Pecchè no ? 

Gio. LPavimmo a ddà na commissione. 

Meh. Mo scenno abbascio , e ve lo manno. 
Pan. Tanta grazie. 

Men. è poco a servireve. ( Chisse pecchè se 
torciono ì ) ( se nne va 






« 

SCENA VII. 



Li stisse e NiNETTA apre na senga de porta. 



Ciò. Pangrà , tu aje cagnato colore ! 

Pan. Che Luò che te dica? Tengo no core 
scuro comm’ a no fumo. Sto Capitanio che 
ronneja pe ccà ttuorno , e che parte pe 
Gallipole mi ha smosso un poco di brivido... 
Corame fosse no principio de terzanella . . . 

Ciò. Aria netta n’ ave a paura de tronole. 

Pan. Siente : netta netta non se pò ddi. C Ni- 
netta ausoleja J. Quanno chillo mercante 
Angrese non se trovaje cchiù , io fice male 
de non dame parte a la Jostizia , e dde 
fuiremenne co ttico. Si mo s’ arrivasse a 
scopri , che chillo mm’ aveva consegnata na 
criatura , e no cascettino chino de doppie, 
e cambiale , chi non dirria che pe nce l’ar- 
robbà io non l’ avesse fatta la festa ? { Ni- 
netta se sto] a II’ uocchie J. 

Ciò. Ma tu lo ssaie, nuje non ce skmno appro- 
fittate de niente. Tutto avimmo acquistato 
pe Ninetta che nce simmo cresciuta pe ffi- 
glia. E mmò n'aspettammo lo notaro pe ffà 
lo stromiento de cessione de sta casa ? 

Pan. Gnorsl. . . ma chesso non basta a giu- 
stificarme. 

Ciò. e sta lettera ch’io mme porto mpietto 
comm’ a relliquia ? 

Pan. Lassamella considera bona n'auta vota. 

Ciò. Eccola cca. 



Pan. C legge , e Ninetta caccia la capo J. 
« Giorgio Klommer porgitore di questa è 
» un ricco negoziante di Londra. Egli vie- 
» ne a Gallipoli per la spedizione di quat- 
» tro grossi carichi di olio comprati in so- 
» cietà d’altro Negoziante napolitano. È 
» desolato per aver perduto la moglie da 
» pochi mesi , e non avendo potuto distac- 
)) carsi dall’ unica sua figlia bambina , la 
» conduce seco. La raccomando a voi per- 
» chè ho certe pruove della vostra onestà , e 
» della bontà di vostro marito. » 



Ciò. Aje ntiso? Ave le pprove dell’onestà mia. 
Pan. e della mia bontà. Lasseme fini. « A 



» mio ■ riguardo potreste ceder loro due 
» stanze della casetta che io partendo vi 

» regalai pe' lunghi , e fedeli servizi a me 
M prestati. » Firmato Caterina Subtenell. 
Ciò. Pangrà , vi ca ssa lettera va no banco. 
( se la stipa ). 

Pah. Gnorsi: nuje nce stammo pittate dinto 
commi a Baveta e Filamone. . . . Che d'è sso 
fracasso lloco fora ne ? 

SCENA VIU. 



PL'LECENELLA po COLANTONIO , c li «tissc. 



PuL. E eh’ ha da esse ? Colantonio lo mare- 
naro a Sapore vo trasi a fTorza ccà dinto. 

Pan. Embè ? 

Pm.. Io non l’aggio voluto fa passa. Chisso è 
ir ordene che tengo. 

Ciò. Colantonio H'avimmo fatto chiaminà nuje. 

PuL. E mine l’avivevo da di j vuje non sapite 
comannà . . . 

Pan. Non me fa lo dottore , fallo trasi. 

PoL. Mo ve servo — s’abbija e ttorna J. 
D. Pangrà, ve l’ avverto ; si lo marenaro ve 
dice gnorsi, vi ca passarrite no guajo. . . 
Chisso è amico d’ uno che pava li gnernò 
a piso d’oro. . . pe paura de li gnorsi. Sta- 
teve attìento irose ) Favoresca. 

Col. Signò , moglierema dice che vuje mme 
volite. Eccome a servireve. 

Pan. Scusa l’ ìucomido. . . Tu parte pe Gal- 
lipole ? 

Col. Gnorsi j ncoppa a la martingana di 
Padrò Vicienzo. 

Ciò. a che ora? 

Col. Verso il tramonto. 

Pan. Corame va ?.. . tu caramine sempe co lo 
vapore ?. . 

Col. e ramo veleggio pe IFà no piacere a 
n amico. 

Ciò. Fuorze all’ Angrese ? 

Col. Gnorsi ; mm’ avite a ddà quà comanno ? 

Ciò. T’ avria voluto prejà pe na scatola. . . 

Pan. Ma tu parte accessi priesto! 

Col. è r Angrese che porta pressa. 

Ciò. Tene affare de premura a Gallipole ? 

Col. Creggio. 

Pan. Jarrà pe ffà compra d’uoglio rame sma- 
ceno ? 

Col. Pò darse. 

Ciò. Corame se chiamma ? 

Col. Lo nomme veramente non saccio. Io lo 
chiammo Capitanio. 

Pan. Saje da dò vene ? 

Col. Dalle Colonne d’America. 

Ciò. f alleva ). E quanno è benuto de le cco- 
lonne non pò essere isso. 

Col. Chi ? 

Pa». D. Ciomma credeva che fosse n'amico 
nuosto de Londra. 

Col. Gnernò j chisso è stato pe quinnece an- 
ne nel Paraguacchio. Se nn'ha fatte tornise 
Uà ffora ! 

Ciò. Tu perzò te nce mbroscine ? 

Col. Nce nnustriammo , Signò ! 

Pan. Scusarne , si l'aggio dato sso ncotnmedo. 

Col. Chesso che d'èPMme faccio maraveglia... 

Ciò. Comannace a nuje pure... 

Col. Signò , levammo sse parole. Io mmi fo 
un debito quann' accorre ... di servirve. 
( se nne va ). 






r 

SCENA IX. 



J}. CIOMMA , e PANGRAZIO. 

Ciò. è no buon ommo cbiiio strucchione. 

Pan. D. Ciò , sgo strucchione rrobba tene 
ncuorpo. Aggio a paura che non ce ha poe- 
tate ncarrpzTia. 

Ciò. e ccomme sì sofisteco ? 

Pan. F^cimmo na cosa... njo chiammammo 
Ninetta , e ddecimmole tutta la nasceta soja. 

Ciò. Tu fusse pazzo? E ssi chella nce lassa? 

Pan. Gne^nò, non ce lassa. Ninetta sape che 
r avimmo voluto sempe bene , che non l’ a- 
vimino fatto maje manca niente. . . 

Ciò. Ma non l’ avimmo raperò fatta tratta co 
nnisciuno. Ya curre appriesso a lo cane si 
scappa da la catena. 

Pan. e per^ò dammele la libertà. Povera fir 
glia ! ave dicessette anne , e credo che puzza 
,4o nchiuso ! Mettimmola in esposizione. 

Ciò. e ssi se ncrapiccia co quarcuno che non 
le commene! Lo quatro n’è coattivo, mbrum- 
ma ne tene assaie, moschegliune nce ne stan- 
no a bizzeilie... 

Pan. Ninetta n’è fHgliola de chesso! E po 
nuje che simmo cecate pe non Ile tenè 11’ noc- 
chie ncuollo ? Nce 1’ avimmo guardata nzi a 
mo... Manco 11’ aria l’ha hista I 

Ciò. Aspettammo n’aiito ppoco ; siente a mme. 
Chi sa che non se trovasse chillo che 11’ ave- 
va destinato lo Patre 1 • 

Pan. e ntratanto chella poverella fa funge ? 

Ciò. Oh ! saie? Sta vota la voglio vincere io. 
Ninetta pe mmo non ha da sapè niente... 

NINETTA e li stisse. 



Ni3V. e se io sapesse lo ttutto ? 

Pan. D. Ciò, H’aje vinta mme ne rallero. 

Ciò. ( Mo è ffritto lo fFegato ). 

Nin. Lo ssaccio da no piezzo che non ve so ffi- 
glia. INIa ve sarraggio senape tale, e non dar- 
raggiomaje no passo senza lo consenso vuosto. 

Ciò. Comnie ! clilllo mpesillo de Marcuccìo 
nim’ ha dditto che dormive , e tu nce stive 
a ssentì? 

Nin. Si , ca sarrà chessa la primma vota. Io 
sto secreto vuosto lo tengo fraceto ncuorpo. 

Pan. Benedetta la sincerità ! 

Ciò. (Chessa mme pai’eva na gnemma gnemma!) 

ISiN. Tre bote v’ aggio ntise leggere chella let- 
tera , che ve porlaje lo povero gnore mio ! 
C affritta J. Nn’aggio jettate de lacreme! ... 
Ma non ve n’ aggio maje fatte addonà. 

Ciò. Vi che arte ! 

Pan. Vi che talento ! 

Ni». Mme so stata zitto mi a mmo j ma mo 
che sto pe cagnà stato... 

Ciò. Tu cagne stato ! 

Ni». Gnorsì , mme marito... 

Ciò. Che faggio ditto? f a Pangrazio ), 

Pà». Te mmaritel... E chi te piglie? 

Ni». A D. Pippo, 

Pa». a cchillo sfasulatone? 

Ni». Justo pe cchesso. Saccio ca na vota fuje 
ricco , ch'è caduto 'nmiseria pe na fallenza 
de lo paté; che sta casa era la soja, che l'ha 
bennata pe pavà li crediture^ ch'è no gio- 
vane d’annore e de stima , e pe sse belle 
qualità che tene mm' ave nnammorata nh 
all' nocchie. 

Cio.Nescia me! e tu corame canusce a D.Pippo? 

Ni». Lo canosco da cchiù de quatf anne. 

Pi». No , le cautele noste hanno latto effetto. 

Ciò. e addò ll'aje visto? 

Ni». Apprimmo lo vediette ncollegio; po l'ag- 
gio visto ajersera da la fenesta, e mo nnante 
ccà ncoppa. 

Pa». Misericordia! D.Pippo è stato cca ncoppa? 

Ni». Gnorsi, ha parlato co la gnora, e mm'ha 
dette dente cose azzeccose. Lo scasato se vo 
decidere pe mme, e io pe non lo fà accidere 
mme lo sposo. 

Pan. e tu, vecchia pazza, aje tenuto mano a ssi 
vituperie? 

Ciò. Oje, Pangrà, non me dì vecchia pazza 
che faccio lo quarto sa ? Lo pazzo sì stato tu 
che te sì fidato de Marcuccio, e de Pulece- 
nella. Chisse nce hanno tradute. Chisse mme 
nce hanno carnata ! 

Pan. e quann’è cchesso, mo tutte fora da 
chesta casa. 

Nin. Onore mio, non ve pigliate collera. Mar- 
cuccio, e Pulecenella non cecorpano. Songo 
stata io; io n’aggio avuto hesuogno de lloro. 
Ma non darraggio no passo senza lo con- 
senso vuosto. 

Pan. D. Pippo non te commene. 

Nin. Ma io D. Pippo mme sposo. 

Ciò. Pateto t’ha destinata a n’auto. Nc’è tanta 
na prommessa scritta a lo socio sujo. L’a- 
vimmo trovata dinto a chillo cascettino. 

Nin. Vuje mme potite fa piezze piezze, ma io so 
rrisolula; o D. Pippo o la morte. Nce n’aggio 
dato parola. Ma non darraggio no passo... 

Ciò. Senza lo consenso nuosto? 

Pan. Chesta mo mme fa schiatta na vena mpiet- 
lo!.. Non ne pozzo cchiù! Vorria che quar- 
cuno mme venesse pe nnante pe sfoga sta 
hile che mme strafoca. 

4 

SCENA XI. 



D, A.NSELMO , e li stisse. 



Ans. Eccome ccà. 

Pan. ( co arraggia ) Notà, justo a Itierapo.... 

Ans. l’aggio portato lo stvummolo... 

Pan. Nfronte. 

Ans. Lo strumlento de cesa , de cesare, de ces.- 
sione... 

Pan. e bà a mmalora ! Io sto co li fiate nzi al- 
Tuocchie, e chillo se noe vene co lo strum- 
molo, co cesa, co cesare! e non se fa matina 
pe mmatina na nzaponata a la lengua ! 

Ans. Chesse mo so ppapere?.. 

Pan. No, so guaguine. 

Ans. So pparole da dirse a n’ommo pruno... 
a n’ ommo prubbeco ? 

Pan. Notà, non te fa sotto ca te rompo le be.- 
triate. 

Ans. Tu che rrogna ?... 

Pan. Vallenne. 

Ans. Che rrompere?.. 

Paw. Non te ne vuoje j tu ? E mme ne vado 
io. ( trase ) 

Ans. Vi si chessa è mmammeta , e mmaniera ? 

Ciò. Via mo, compiatiscilo. Lo poverommo 
sta co auto ncapo. 

Nin. datele appriesso. 

Ciò. Gnorsì, ca doppo quacch’ora Ile passa. 

Ans. Io non boglia aspettà no micco , no mi- 
neco, no minuto. Mo voglio esse pavone... 
voglio esse pavato. Non ce so cchiancfae, non 
ce so cchiacchiere. Isso mm' ha da pavà. 
( trase ) 

Ciò. Che nne dice eh? Chesso è chello che 
t’avimmo fatto? A ffarce piglià tanta collera ! 

Nin. Ma pecchè? Pe n’accasione che mme 
manna lo cielo , pe mme fà contenta? 

Ciò. Beiraccasioue!... No falluto... no muorto 
de famma. 

SCENA xn. 



PULECENELLA, D. CESARE e le stesse. 

PuL. ( da dinto ) Io te dico che non se passa.. 

Ces. Vi comme parie! co mmico! 

PcL. Parlo comme se commene. Chisso è iror- 
dene. 

Ces. Pe mme nc’è porta aperta pe ttutto. 

PuL. Embè fa lo fatto tujo. 

Ces. ( Vedimmo de servì Bettina). Mme ngrino 
a D. Ciomma anzi a ntei’ra , e baso la mano 
a sta puca d' oro... 

Kin. Scostate , scò j non mme fa vommecà ! 

Ces. Ma n’atto de respetlo... ( va pe Ile piglià 
la mano J 

Nin. Vi ca te mollo no schialTo sa ? 

Ces. Ebbivai accossi vonn’ essere le ffigliole. 
Risolute , e mmanesche. 

Cio. Padron mio, vuje che pretennite da ccà? 
Site capitato própio ntiempo. lo sto co li 
caucbere micie !.. 

Ces. Avite cancheri? E statere allegramente. 
Ccà sta D. Cesare Scognamole pe buje. Spe- 
rammo a lo cielo che passarrite priesto no 
guajo pe ve fa bedè chi songo io. Vuje site 
na donna rispettabile, meritale tutto, e io 
ve so benuto a proteggere. 

Cto. a tte chi te canosce ? 

Ces. Non me canoscite? E 11’ aula sera si n’era 
pe mme, sta povera figlia avria passato no 
guaio. Quatto perzone armate volevano dà 
ncuollo a li seggettare pe se la pizzicà , e io 
nne le mannaje co le ccapo rotte a la casa. 

Nm. Ah ! ah ! tu si chillo ch’ariste cierle pre- 
tate dinto a li filiette da Marcuccio lo giac- 
chettiello ?.. 

Ces. Signori, non me facile parla... io respetto 
il sesso. Sso giacchettiello è buono p’ aule 
ccose. 

MARCUCCIO c li stissc. 



Mar. (Jac&nno lo bruitone ) Pecchò sò buono? 
Sentimmo ? 

Ces. lo sacciu tutto. 

Mar. Tu cli’oje da sapè li muoffe de mamina- 
ta? ^ se fa sotto e Cesare scappa ) E pec- 
ch«* fuje? 

Ces. Io rao mme pozzo sporca lo mmano co no 
moccosiello ? 

Mar. Tu mm’aje ntaccata la ripetizione, e tte 
ne voglio fa allicordà mmente campe. Scia- 
ne abbascio , se sì omino. 

Ces. Signò, costui mme cimenta. 

INIar. Tu t’aje da disdi; pe qual’aute ccose sò 
buono? Parla. 

Ces. Embè nejame che tu portaste dudece pezze 
a D. Pippo a nomme de chella Signorina? 

Ni^. E a te che te mporta? Non so padrona 
de speunere li denare miele cornine voglio ? 

Ciò. Uh ! faccia mia ! 

Nin. Ke, Polecenè, é chessa la consegna che 
t’ ha data la Onora ? 

PuL. Consegna ! maie tale .cosa. Kisciuno 
mm’ha consegnato niente. 

Nin. Ccà non ce avea da passa manco n’arma. 

Ciò. e tu mme faje trasì sta fiura de perihisso? 

PuL. E quanno si peribisso, uimarcia fora... 

Ces. D. Ciomma schei'za. 

Ciò. Io nò scarzejo... si resiste jettalo da coppa 
la fenesta abbascio. 

Pdl. e ghiammoncenne. 

Ces. Polecenè , tu si buono pe sta sotto le 
fl’eneste, capisce? Pe tene inano a D. Pippo... 

Nin. Io mo lo strozzo!.. 

Ces. Pe ffarlo trasì ccà ddinlo, farlo dormì co 
ttico, e sbertecellàle ffigliolej senza pensa che 
J). Pippo è no muorto de famina , no vaga- 
bunno.... 

SCENA XIV. 



D. PIPPO , e ditte. 



Pxp. Ne? chi è vagabunno? . . Chi vo sberte- 
cellà le lEgliole ? 

Nin. Uh! D. Pippo ! (" alierà ) 

PuL. Mo simmo tutte. 

Pip. Siente , grannissimo marmoltone , si no 
rrespettasse la casa de D. Ciomma , a cche- 
st’ora t’avria sceppata ssa lengua de ser- 
pente da dinto a lo radecone !.. 

Ciò. Non me pare che la respiette tanto, D. Pi, 
mm’ avive data parola... 

Pip. De non mette cchiù pede cca ncoppa ? . . 
Gnorsìj lo saccio... Ma io so stato costretto... 
d’avvisareve... 

Ces. Scuse , D. Ciomma... preteste... 

Pip. Comme ! tu manco l’arrienne?.. ( lo se- 
cata J 

Ni». D. Pi, lasselo i, te ne prego io... 

Pip. ( se ferma ) Ubbidisco. * 

Ces. Tu chesso ive trova uno.... 

Pip. ( nzorfato ) Auf!.. Ommanco permelti- 
teme de Ile fà fregole fregole chest’allicca 
sapone. ( II' afferra la spala ) 

Ces, D. Pi, pe sta vola perdonarne,. ( se adde~ 
nocchia ) Non dà sso smacco, a la mia fur- 
minante. ‘Aggio fatto male , è bero ; ma la 
vi caccia na pezza ) ebessa nce corpa. 

Pip. Na pezza ! 

Ces. Me V ha data la nnammorata toja pe ffà 
mette ntressidie... 

Nin. Nnammorata? (" nf urlata ) Viene cca... 
( afferra D. Cesare ) Mo confessa... chi è 
ssa nnammorata? 

Ces. La nepota de lo notaro. 

Pip. Non lo credile... 

Nijv. Non credo a Ite, birbante tradetore! . . 
Mo valtenne da ccà, tu, e ss’ auto fauzo de 
criato rabroglione!.. 

PuL. Bona notte! 

Pip. Ma siente... 

Nin. Valtenne , ca cbiammo lo gnore... 

Ces, Mo ve servo io... D. Pangrazio ascile ccà 
fora — 

SCENA XV. 



D. PANCRAZIO, D. ANSELMO, e li stisse. 



Pan. Ch’è stato ?.. Uh! ccà nc’è lo mercato 
ncasa! 

Ans. Signori, ch’aviteP... ( a Ninetta ) 

Nin. Sciù! pe la faccia toja , tu e jessa. 

Ans. Vuje stissevo mbriana... mbriaca? 

Nin. Lo mbriaco si ttu. . . 

Pip. Auf! tutto pe ccausa toja ( afferra pe 
ccanna D, Cesare e lo inatte J. 

PcL. E io che so ciunco ^ ( lo vatte ) 

Mar. e io purzi nce ne voglio na refola. 
( lo tratte J. 

Ces. Ajutateme. . . . cbisse mm' accidono . . . 
Notà, chiamma la guai’dia. 

Ciò. Pangrà valle sparte . . ca mme vene na 
cbelleta ... 

Nin. Bella guapparia ! tre contra a uno. 

Ces. Nota , fuss’ accise, chiamma la guardia... 

Pan. La guardia ntiempo !... e che steva de- 
reto a la porta ? 

( N senti ca vene la guardia Pippo, Poh- 
cenella, e Mareuccio lassono D. Cesare , 
e Jegnono d* esse state vattute ). 






Digitized by Google 




84 



SCENA XVI. 



N’ AFFICIALE co ddoje guardie , c li stisse. 



Pip. Signor afficiale , chisso ccà f D. Cesare ) 
va nquietanno le ccase. ( Asseconna si no 
sì muorto ). 

PuL. Nce ha paccariate a quante simmo. 

Mar. Se la voleva piglia co na criatura.... 

( asseconna ). 

Ces. Signor ufficiale ho scherzato... 

PuL. Gnorsì, avimmo pazziato ... ( Mme ne 
so Listo bene ). 

Afe. Chi è il padrone di questa casa ? 

Pak. Songo io pe servirvi. 

Aff. I). Pangrazio Cocuzziello ? 

Pan. Cocuzziello gnorsì. . . Ma ve prego non 
facimmo pubblicità. 

Aff. Ci ho pensato. La carrozza è giù che 
vi attende. 

Pan. ( abhcluto J A chi ? 



Digitized by Google 




85 

Aff. a voi !... Seguitemi siete arrestato. 

Tutti. Arrestato ! 

Ciò. e pecche? 

Pan. Che aggio fatto ? 

Aff. Lo domandate a me ?.. . Seguitemi vi 
prego , non mi obbligate ad usar la forza. 

Pan. Gnernò ; ( s’ è ammaturato lo piro ! ) 
fSe nnesce mmiezo a le gguardic^ e l’ Affi- 
dale. D. Ciomma sbatte ncoppa na seggia^ 
Ninetta V assiste , e li' aute restano ammis- 
se. Quatro ! ) 

Ces. N’ avite voluto accettà la mia protezio- 
ne ? E tteniteve chesso. ( se mette nnarùi 
di bruttane e se nne va. Se cala subeto lo 
sipario ). 



Scompetura deW atto secunno. 

ATTO TIERZO 



SCENA PRIMMA. 

BETTINA , e MARCUCCIO. J 



Bet. e mmò corame sta ? 

Màr. Sta pe quanto vale, mmaressa ! Na sim- 
peca la lassa , e na commurzione He vene. 
Auf ! addò He steva stipata ssa chioppeta !.. 
Ma saje chi nce corpa ?. . CheHa schefen- 
zosa de Menechella. 

Bet. La guantara ! 

Mar. Gnorsì j ajere venio Colantonio lo ma- 
rito da fora , dette tavola a no Capitanio 
Angrese che ghie va spierto justo pe trovà 
D. Pangrazio , e He fice lo traì'niello. 
Bet. Menechella è stata sempe na mala fer- 
cola. N' ha rrecevuta n' arucazione civile. 
La rapa pò arreventà rosa? Gnernò. . . . 

Ma dimme , sso patrone tujo eh' ha fatto 
p’ essere juto dinto se pò sapè ? 

Màr. a mme non commene de parla, sore 
mia. Se tratta de mmicidie esteri, e de furte 
casari noie. L affare fete de chiappo. D. Pan- 
grazio s’ è ngrassato dinto a lo sango de 
ir ante. . . Ma io mangio lo ppane suio , 
e m' aggio da sta zitto. 

Bet. Faie buono •, non ffà appura niente a 
nnisciuno. ( redenno ). 

Mar. Tu aje da vedè quanta gente nce va 
pe ssotto! 

Bet. Addavero ?.. Io mo so benuta pe ffà 
na viseta a D. Ciomma avesse a passa 
quà guajo ? 

Mar. e tu che nc’ intre ? Lo Gapitanio che 
ir ha fatto carcera s’ ha portate co isso tutte 
le ccarte , e li testimmonie. 

Bet. e quann^ è chesso , vuò passa l’amma- 
sciata ? 

Mar. Mo , e che pressa tiene ? Mniiezo a la 
tempesta che nc' è assommata ncuoUo, vedo 
spunti na stella che mme schiara la vista, 
e tu mme ne vuò mannà ? Non va bene. 

Bet. Uh te te ! li pulece purzì hanno la tos- 
se ! E pigliatenne scuorno ! 

Mar. lo mme ne grolio anze. . . 

Bet- Va , ninno mio, va a > porlà la mma- 
sciata ; si no a chisto passo me ne torno, 
e bonnl. 

Mar. Gnernò , non ve ne jate 5 mo ve ser- 
vo (Mm’ha chiammato ninno suio!) (trase). 

Bet. Vi che affetto portano a li padrune sti 
mangia pane ! chille dinto a li guaje , e 
lloro co lo verrizzo ncapo! Io mo deva 
udienza a isso!... Io che so stata... 

SCENA II. 



NINETTA , c la «tessa. 



Nin. Chi è che ho visità ?... Uh 1 Bettina! 

Bet. Ninetta ! ( Addonca essa e la sbrlfiia ? ) 

Nin. Tu cornine ccà?.. Fuorze aje saputo le 
disgrazie de sta casa ! 

Bet. Guorsi 5 voleva fa n’ attenzione a la 
gnora vosla ! ( co aria ). 

Ni.v. Mo s’è appapagnata no poco... 

Bet. Emhò non la voglio dislurbà... scusate. 

Nin. Che d’ è ? Te nne vaje ! 

Bet. Gnorsì... aggio che ffà. (co mala razia) 

Nin. Ne , Betti , chi t’ha storzellata ? Doppo 
quatt’ anne che non ce simmo cchiù biste, 
mine truove, e non me daje manco n’ab- 
braccio ? 

Bet. Po se nne parla. ( Io mo abbracciava 
ssa traditora ! ) 

Nia. Non c’è cche ddi j li guaje scommo- 

gliano la zella a li fauze amice. Ncollegio 
pe sette mise nce simmo spartuto lo suon- 
ilo , e mmò ! 

Bet. Ninè , non me fà parla ; mietlete la 
mano a la coscienza , e bedarraie la fauza 
amica chi è stata. 

Nin. Tu fusse venuta ccà ncoppa pe mm’in- 
surdà ? 

Bet. Nce so benuta pe ubbedl a ziemo D. An- 
sertno... 

Nin. Lo notare ? C se scosta J Gomme tu si 
la nepote... 

Bet. De lo notare , gnorsì. 

Nm. E a mme chiamme fauza ? Io non vaco 
b’vanno li nnammorate a nnisciuno. Io non 
dongo piezze de dudece carrine a li guappo 
pe Ha inette lo scompiglio a le ccase... Pe 
ccausa toja è sagliuta ccà ncoppa la guar- 
dia... C (juasc chiagnenno J e mra’avecai’- 
cei’ato lo gnore. 

Bet. Sso gnore a posticcio se sape pecchè è 
gbiuto dinto, se sape. E pe Ite se pò chiam- 
mà na fortuna. Accossì sì libbera , e te 
puoie sposà chiilo vota bannera che m’ ha 
traduta. 

Nin. a chi ? sia tutto lo tujo. 

Bet. Se ! non ne voglio , projemello. 

Nin. Oje , Beiti , parla corame se deve ca si 
no nce guastammo addavero. Io sto co na 
cimraa de scerocco nfi all’ nocchie. Tengo 
auto ncapo. Io non sapeva che D. Pippo 
se sgargeiasse co ttico. 

Bei. No lo ssapive ? E l’appizzaste 11’ nocchie 
nfaccia nzì da quanno lo mpiso mme ve- 
neva a trova ncolleggio ? Io da tanno non 
r aggio voluto cchiù pe denante. E ssi lo 
vedesse mmocca a no cane non le dirria 
manco passe Uà. 

Nm. Te pozzo credere? 

SCENA m. 



PULECENELLA e le stesse. 

PuL. Signori, site voluta dinto , s’è scetata 
la gnora. 

Nin. Justo justo mo la può vede... Va, Betti, 
non te fa chiùprejà... Gomme si cocciuta. 

Bet. Sa pecche bengo ? Pecchè ziemo rame 
r ha commanato. 

Niw. Tant’ odio tiene co mmico ? 

Bet. Se ! mo te voglio fa n abballata nnante 
pe chello che m’aje fatto? (irase nzorfata J. 

Nin. Vi comm’è pontigliosa stasbriffia! ("trasej 

PuL. E cchest’ aule ddoje che hanno ? Mma- 
lora ! into a sta casa primmo nc' è stata na 
guerra punica , e mrao na guerra civica ! 
E ntratanto chillo povero D. Pangrazio 
sta facenno le ppose. Mo che simmo state 
a trovarlo io e D. Pippo nce ha fatto spL- 
j-età de paura !.. Sta co dduje nocchie da 
Jfora... cioè si no .sbaglio era uno... 

SCENA IV. 



COLANTONIO MENECHELLA , e lo stisso. 



Men. Pulecenè , le so schiava. 

Col. a la razia. ^ co arraggia ) 

PoL. Chessa è razia de miedeco. 

Col. ( c. s. ) Spicciammoce , e non mi fate 
osservazione. 

PuL. E che huò da me ? 

Col. Avimmo da parla a D. Ciomma. 

Me». Pe ccose de molta premura. 

Pdl. D. Ciomma sta poco bona. 

Col. ( molato ) Non me n’ importa. Essa 
mm’ ha da senti, (forte ) Ccà se tratta de 
stima. 

PuL. Guè, n' aizà la cascetta. Nc'è la malata 
ncasa te rebbleco. 

Men. Lo cielo la castiga pe cchello eh’ ha 
fatto. A credere che marilemo avesse ac- 
cusato a D. Pangrazio ! Sciò ! 

Col. a ntaccà la faccia a n' ommo d' anno- 
re ! A uno cresciuto dinto a lo carbon fos- 
sile ! 

PuL. Tu può esse stato cresciuto purzl dinto 
a la moniglia , io n’aggiocbe te fà. D.Ciom- 
ma tene auto ncapo. Gcà se tratta , Signure 
mieie , che lo marito Ile sarrà mpiso pe 
grazia , e jessa sarrà sotterrata viva dinto 
a la penitenzia. 

-Col. Gnernò, lo caso n’è accossl desperato. 
Io ne saccio quaccosa. 

PuL. Ma non può sapè tutto. D. Pangrazio 
4o anne arreto ammazzaie tre Angrise che 
ghiettero a la locanna soja , e 11' arrobbaje 
duje o tre miliune che chille scasate ave- 
vano portate dinto a no cascettino pe s’ac- 
catlà ir uoglio. 

Men. Oh ! 

PuL. E non contento de chesso affoga je na 
povera criatura senza mamma, e po sse la 
facette passa pe figlia. Si chesse non so 
ccose de chiappo , è finito lo munno. 

Col. Chi t’ ha dato a rrentennere sse fan- 
donie. 

PuL. E ha ca so frantonio ! 

CloL. Lo fatto vero lo saccio io. L’acciso fuje 
wno sulo. 

PuL. Nce fuje T acciso ? E nce ha da esse 
lo mpiso. La Jostizia ha dda fà li curze. 

Col. Lassarne parla a D. Ciomma. Co ttutto 
che mm' ave afieso , io la voglio ajulà. Che 
te cride ? Io so capace de fa saglì 1’ An- 
grese ccà ncoppa ! Voglio dà n’ asempio ! 
pe fia vedè chi è Coiantonio Savorra. 

Meh. e ghiaiumoncenne. C lo piglia pe mmano 
e trasono ). 

PuL. Oh ! chi passa ? L’ entrata è prubhe- 
ca!.. E pò rame zucano co la consegna!.. 
Ma si nisciuno mme prezza. ( s'abbija ) 

SCENA V. 



D. PIPPO, PDLECENELLA, indi il CAPITANO 
KLOMMEH. 



Pip. Ehi ! Pulecenè ? 

PuL. Chi è?.. Oh! n' aula vota?.. D. Pi, 
mo si troppo !.. 

Pip. Statte zitto; mo mme ne vado. Quanto 
mme faje no piacere. 

PuL. E che huò ? 

Pip. Mm' aje da fà parla na perzona co Ni- 
netta. 

PoL. Gnò ! 

Pip. Lo capitano Angrese. 

PuL. Si contento tu?.. E dallo passà. ( Mo 
besogna sta attiento). 

Pip. Favorite , signò ; st’ amico ve servarrà. 
Io v’aspetto ahhascio ( iesce ). 

Cap. Va bene. Oh !.. tu mi conosci? 

PuL. Gnernò. 

Cap. Io sono l’ Inglese. 

5 

PuL. Gnernò. 

Gap. Quello che tu vedesti jer sera. 

PuL. Gnernò. 

Gap. Glie ti regalò una borsa... 

PuL. Gnernò. . . priesto mollatemenne mo 
n’ auta. 

Gap. e perchè ? 

Pll. Pecche ncagno de duje v’ aggio ditto 
quatto gnernò. 

Gap. Ho capito... bravo!... Ma sai adesso 
che voglio ? 

PcL. Vuje volile parla a Ninetta ? 

Gap. C con umore J Ghi è questa Ninetta ? 
Ghi ti ha parlato di Ninetta? Gome ci en- 
tra Ninetta ? Io bramo di veder Sofia. 

Pll. Gapilà , non ve nzorfate. Gcà sta Zofia 
non ce sta. 

Gap. Gome non ci sta ? Vi deve essere. È 
inutile che me lo neghi. Io lo so di certo 
C sdegnato ). 

Pll. (Tu vi comm’ è pastoso ! ) 

Gap. Una giovane bella, per quanto mi han- 
no detto, dell’eLà di circa diciassette anni, 
cresciuta in collegio... 

PuL. Mo v’ aggio afi'errato. E mme 11’ avis- 
sevo ditto appriraa eh’ era stata ’ncolleg- 
gio. Gnorsì \ dinto sta : mo la chiammo. 

Cap. Senza che se n accorga. . . 

PuL. D. Ciomma ?.. N’ avite appaura. Chella 
sta cchiù da Uà ^ che da ccà !.. ( M' ha 
fatto suda na cammisa pe capirlo) (trasej. 

Cap. Con quanto piacere vedrò questa cara 
nipote ! Io debbo farle da padre ! E chi 
sa che da lei non possa aver qualche mi- 
gliore indizio ! E vero eh’ essa allora... 






n 

SCENA VI. 



BETTINA, c detto. 

Bet. Eccome ccà ; chi mma vo ? 

Cap. C da sè compiaciuto )- Capperi 1 

Bet. Vesta serva. ( se ngrina J. 

Cap. (' c. s. J. È molto bella mia nipote 1 

Bet. ( Chisso non tene lengua ). 

Cap. Io non mi sazio di rimirarla, f c. s. ). 

Bet. ( Embè parlammo nuje ). Ne , Signò , 
pecchè mme tenite mente accessi fitto fitto? 

Cap. e non l’ indovini ? La voce dunque del 
sangue parla cosi poco al tuo cuore ? 

Bet. Che ssaccio io mo?.. Lo core mme dice 
quaccosa. 

Cap. Abbracciami dunque. 

Bet. ( scostannose ). Gnernòj ebesso non va 
bene. 

Cap. Brava ! Mi piace la tua verecondia. 

Bet. Signò, non parlale sparo. Io songo na 
figliola ci’ucata. So stata ncolleggio. 

C.kv. Lo so me V hanno detto.... Almeno 
vieni qua j siedi vicino a rne -, te ne prego. 

Bet. Pe non fà mala creanza... ( Chisso che 
bo da me ? ) f s’ assetta ). 

Cap. Tu già non mi conosci ! Non sai chi 
sono ? 

Bet. Gnernò. 

Gap. e ti ricordi tuo padre ? 

Bet. Mme Tallicordo comm’ a no suonno. Io 
era peccerella quanuo lo perdette. 

Gap. e sai chi ne fu 1’ omicida ? ' 

Bet. Comm’ avite ditto? 

Gap. Sai chi lo togliesse di vita ? 

Bet. Signò , fuje lo miedcco \ chesso mme 
r allicordo. 

Gap. ( rabbioso ). Ah ! così ti hanno dato ad 
intendere ? 

Bet. Che ssaccio ?. . ( Chisso mme fa speretà 
de paura ). 

Gap. e il cassetlino pieno zeppo di oro , e 
di polizze ? 

Bet. Vuje qua cascettino? Qua polese? Paterno 
poverommo morette chino de zelle. 

Gap. Zelle ! Che sono queste zelle ? 

Bet. Signò , vuje il’ avite da sapè. Non me 
facite lo locco. A llengua nosta li diehbete 
se chiammano zelle. 

Cap. ( furioso J. E mio fratello avea debi- 
ti ?.. Ecco ecco scoperta la scelleraggine di 
questi mostri. 

Bet. ( Mamma mia l ) f se sose^ ejujef 

Gap. Per usurparsi le tue ricchezze ti dissero 
che tuo padre fosse morto povero!... (" si 
alza J. Ma non temere, io ti vendicherò. 
Son venuto dall' America apposta. Statti 
allegra ; gli assassini saranno puniti , e tu 
sarai ricca e felice , nipote mia. 

Bet. Gomme ! Io ve so nnepote ? Signò , vu je 
pigliate qua quicquaro. Io non tengo auto 
zio che D. Ànzermo... 

Gap. Ghe sento ! Tu dunque non sei Sofia 
Klommer I 

Bet. Vuje qua gliuommero jate mbroglianuo? 
Io mme chiammo Bettina Racanella. 

Gap. e come va quest’ equivoco ? 

Bet. Addimannatelo a D. Giomma j la vedile 
Uà, mo vene da chesta via. 

Gap, La scellerata moglie di D. Pangrazio? 
C con ira ). 

SCENA VII. 



D. CIOMMA appojata a COLANTOMO ,c a NINETTA 
MENECHELLA e li stissc. 



Ciò. Sine , sine... (" affannanm ), Tu mm’aje 
d'ajutà. 

Càp. ( Qui Colantonio ! ) 

Ciò. Lo Cielo mme t’ ha mannato. ( a Colan- 
tonio J. 

Nizt. Dateve coraggio, gnora mia! 

Cap. C piano a Bettina ). Quella sarà dunque 
mia nipote ? 

Bet. Accossi credo, (il Capitano la guarda 
con tenerezza ). 

Ciò. ( chiagnenno ). Io voglio a Pangrazio... 
Io comme faccio senza a Pangrazio ?... 
Gioja mia ! Chi mme 1’ avesse ditto ? 
Men. Assettateve. (piglia na seggia ). 

Nin. Arreposateve no poco. 

Col. Vuje shattite comm’ a na tenga. ( la 
fanno asseità ). 

Ciò. Accossl pozza sbattere chillo Capitanio 
fauzo eh' è benuto pe l'arroiiia de la casa 
mia. 

Gap. ( si fa avanti ). Mille grazie. 

Col. ( a Ninetta ). Uh! cancaro lo capitanio 
sta ccà ! 

Niw. Ziemo 1 ( alleva ). 

Ciò. Ah ! vuje site lo Capitanio ? 

Nin. Stateve zitto p’ ammore de lo Cielo ! 

Ciò. Gomme m'aggio a stà zitto? Pecebè m'ag- 
gio a stà zitto ? Sso tradetore senza raggione 
m'ha carcerato mari temo, (forte ). 

Gap. Egli mi ha ucciso un fratello. ( furioso J- 

Cio. Ave acciso io... oh! mo lo ddeceva. 

Gap. Il padre di questa infelice , ( prende Ni- 
netta per mano ) per usurparsi le sue ric- 
chezze. 

Nin. Gnorezio mio , n' è bero. Creditéme 
pe sto primmo abbraccio che ve dò. Tanto 
D. Ciomma che D. Pangrazio so perzone 
dabbene. Mm' hanno amata sempe comme 
a (Hglia , anze cchiù de figlia. De lo ca- 
scettiuo che Ile consegnaje lo gnore, nn'han- 
no fatte acquiste pe me. 

Ciò. e purzì de sta casa , che nce avimmo 
accattata . 

Men. è lo vero è lo vero. 

Bet. e ziemo lo notavo lia fatto lo strumiento. 

Ciò. (forte ). Nuje simmo gente d’annore. 
Tenimmo la coscienza mpietto. Lo Cielo ve 
po dì quant' avimmo chiarito lo frate vuo- 
slo , quanno doppo averce consegnata sta 
criatura non tornaje cchiù. Partette de pres- 
sa pe Nnapole , e chi sa che pe murare !.. 

Cap. Queste ragioni le direte al giudice... 

Nin. Gnorezì , faciteve capace ! 

Col. Capita, D. Ciomma è na buona donna. 

Men. a no besuogno se presta . 

Ciò. ( strillando ). Io so ccanosciuta nzi dinto 
Ngritterra. Sta lettera è de la meglio Mi- 
lorda Angrese. Mme la portaje lo stisso fra- 
te vuosto. Leggile , schiarateve la vista. 

Cap. ( legge la soscrizione ). Caterina Subte- 
nell ! ( sorpreso ). 

Ciò. e de li meglio Sottanielle de Londra. 

Cap. ( legge sommesso ). Ho piacere di avere 
avuto questo documento nelle mani. ( con- 
serva la lettera e da se J. Comincio a du- 
bitare che non fosse stato vero quel naufra- 
gio.. (alto ). Colantonio , vieni con me. 

Col. So llesto. 

Ciò. Capita , la lettera. 

Cap. a suo tempo T avrete. 

Ciò. ( minaccianno ). ISinè, fatte dà la lettera. 

Nin. Gnorezi , ve ne prejo... facitelo p’am- 
more mio ! 

Gap. Ma se mi serve ? 

Ciò. La lettera serve a mme. Aspetto ccà D. 
Ansermo pe la fà presenta a lo Jodece di- 
struttore. 

Gap. Gliela presenterò io medesimo. 

Ciò. fjc Capita, damme la lettera, 

o nce faccio nascere n’aggrisso ccà ncoppa... 

Gap. Oh ! questo è troppo , signora ! ( con 
risentimento ). Io compatisco alla costerna- 
zione in cui siete. Ma questa non può darvi 
ragione di far onta alla mia probità. Sono 
Inglese, e per conseguenza un uomo di ono- 
re , incapace di ricorrere ad indegni artiGzj 
per abusare delfaltrui confìdenza!.. Voi mi 
avete offeso , vivamente offeso... Ma mi ven- 
dicherò... la mia vendetta sarà solenne, e 
dovrà farvi arrossire! Così , spero , impare- 
rete meglio a conoscermi... ( stringe la mano 
a Ninetta ). Addio. ( parte ). 

Ciò. Scasata me ! 

Nipr. Colantò , arremmedia tu. 

Men. Sine, marito mio, chesso nce trovammo 
a sto munuo. 

Col. Lassate fà a me, Pe n’ opera generosa io 
non ho bisogno di speroni. ( se nne va ). 

SCENA Vili. 



D. CIOMMA, NINETTA, MENECHELLA, 
e BETTINA. 



Ciò. Teslemmonia vostra! Vuje mme farrlte 
dà cunto de lo contenuto de la lettera. 

Mei», e nnuje mo che sapimmo sso contenuto 
che fosse ? 

Ciò. Ve lo ddico io. 

Bet. Pe mme m’ aggio da consiglia primma co 
Ziemo. 

Ciò. E Zieto è n’ auto fede d’ aluzzo. Da trej’ 
ore che T aspetto co le ccarte , e non s’ ha 
l'utto ancora lo cnollo. 

Bet. a buje tutto ve commene... 

Nik. Agge prudenza , Betti. 

Ciò. ( forte ). Marcuccio , Polecenella , ... 
addò se so nforchiate ssi mangia pane? Mme 
portassero maje na resposta! Marcuccia, Po- 
lecenella dico. 

SCENA IX. 



MARCUCCIO , PULECENELLA , e le stesse. 



PuL. Mo mo!.. e bolile dà tiempo ? 

Mar. Cca ddinto non c'è n' ora , no minuto 
d’ arrecietto. 

Ciò. LI’ avarraggio da dà lo rieslo !.. 

PcL. E zitto mo!.. Che bolite ? 

Mar. Cornali nate. 

PuL. ( scostannolo ). Non te fa sotto, scostu- 
niatielio. Tocca a me primmo. 

Mah. ( J'acennose sotto ). Gnernò , la padro- 
na ha chiammato prìmma a Marcuccio. 

PuL. ( c. p. ). La padrona è na nzallanuta. 

Mar. ( c. s. ). La padrona po fà chello che bò. 

PuL. Vattenne; io so cchiù becchio de te. 

Mar. e io sò cchiù lesto quanno voglio. 

Ciò. Mo l’ afferro capo e capo, e mme la scon- 
to co lloro ! 

Nin. e lassa parlà a Pulecenella. Isso è de 
mano. 

PuL. E busso, late decenno , Signò. 

Ciò. Aje veduto a Pangrazio? Poveriello! che 
ddice? M’ annomeiia sempe mme smaceno ? 
Sape che io lo chiagno a seliuzzo? Parla j 
fatt\ascì lo spirito. 

PuL. Mo , D. Ciò , mo ve conto. Io songo 
juto... 

Ciò. (senza aspetta se i>ota a Mareuccio J. E 
tu, lazzariello, aje trovato lo notaro ? Ll’aje 
ditto che henesse mò ccà ? Che ccà se corre 
pe hecenzone ?. . . Respunneme , o te scogno 
li diente. 

Mar. Io lo notaro non Faggio asciato... Ma 
pe quanto mm' hanno ditto a la curia... 

Ciò. ( come sopra ) Aje visto, Betti , si ag- 
gio tuorto ? Po songo io po... Sapisse om- 
manco addò se pò trova ? 

Bet. Sentite : quann’ isso non se trova a la 
curia... 

Ciò. ( c. s.) Menechè , lo core che te dice? 
Mariteto farrà capace a lo Capitanio? 

Men. Pe minaritemo ntanto... 

Cio. ( ahhracciannola chiagnenno ) Ninetta 
mia, tu schitto mmiezo a l’ affiiziune... 

PcL. Ecco ccà lo notaro. 

SCENA X. 



D. ANSELMO , e li s(is$e. 

A5s. D. Ciò) mm' avite fatto sta mpettola... 
mpedito tre ore a la curia , e nn' aggio 
visto nisitay e aggio visto nisciuno. 

Ciò. Cornine!.. 

Mar. Si nota, non facimmo lefreche. Tu a 
la Curia non ci jere. Te stive refocillanno 
fuorze... 

PuL. lo saccio addò se la fa D. Ansermo^ 

Bet. e non perdite chiù tiempo mo ? 

Ajul. Si, facciata.... facciommo.... facimmo 
priesto. Ll'aute ccarte addò stanno? 

Ciò. Le tengo dinto. Venite commico f s'abbia) 

Mev. a me dateme licienza , Signò. 

Ciò. Fa 11’ ore toje 5 m’ arracomanno. 

Mew. Resta a piso mio. ( se nne va J. 

Ans. £ tu Betti , famme no piatto... no pia> 
cere. Va a la casa e portarne lo stucchio... 

lo strumiento che sta ncoppa a lo bu... 
bu.. bu... 

PuL. Alleramente , mo accommenza lo spa- 
ratorio. . . 

Bet. Ncoppa a lo burò ? Aggio ntiso. Con 
premesso, ("se ne va). 

Ciò. Nota , bene mio , e comme si lluongo. 
Spicciate ( trasono nzieme ). 

Ans. Io sò ccane, io sò ccà asso... a Sessa... 
a sservirve. 

SCENA XI. 



NINETTA , PULCINELLA , MARCUCCIO , 
e po PIPPO. 

Mar. Signori, nce ne l’allerammo. 

Niw. De che ? 

PuL. Mo mo farranno la festa a D. Pangra- 
zio , e buje cadarrite dinto a lo nnietto. 

Nin. Zitto zi ! ( cca comparisce D. Pippo ) 
Che te faie asci da la vocca? Io sarria despe- 
rata si D. Pangrazio avesse da soffri schitto 
no dolore de capo. Ll’aggio voluto bbene 
comme a paté , e lo voglio sarvà , sibbè nce 
avesse a spennere tutta la rrobba che tengo. 

Pip. E lo cielo ha da benedi sti belle senti- 
miente de 6glia. ( asciuttannose lo sudore ) 

Nijv. Uh! D. Pippo! 

Pip. Avimmo bone notizie. 

PuL. E sentimmo senti. 

Mar. late decenno. 

Pip. lo aggio fatto de tutto pe ffà conoscenza 

co lo Gapitanio angrese 5 e pe Ile mettere 
’nbuono aspetto D.Pangrazio, e D. Ciomma. 

Nin. Ebbiva ! te nne songo obbregata. 

Pip. L’Angrese parte pe cchello cb’ha saputo 
da me , parte pe cchello eh’ ave appurato 
pe na lettera che 11’ ha data D. Ciomma, 
s e miezo miezo persuaso della nnocenza 
de D. Pangrazio. 

PuL. (Vi che ciuccio ! ) 

Pjp. Ma non voleva ritirà la querela da lo 
Jodice , pe ccausa de lo danno fatto a la 
casa Triemmolo, falluta pe mancanza de le 
ccambiale che isso non presenta je. . . 

Nin. Ma D. Pangrazio , non sapeva niente 
de chesso* . . e io pe ffarlo libberà , soi 
ccontenta de spartere quanto tengo co l’a- 
rede de sso mercante falluto. 

Pip. Spartere ! 

Nin. Ched e non va buono ? Quanno Ile dò 
la mmeta de la rrobba , sso figlio se potar- 
ria contentà. 

Mar. Sicuramente. Lo tlrova nterra. 

PuL. Marcii , mo si ciuccio! 

Nii». E pecchè ? 

PuL. Pecche sso figlio vorria n’ auta cosa. 

Pip. Guorsi , vorria chella mano... vorria 
essere lo marito , lo schiavottiello vuosto. 

Ni». Leva lè !... Mme faccio maraveglia ohe 
tu mme faje ss’ addimmanna accessi stram- 
palata ! ( Chisso tene ancora ncapo Betti- 
na ! ) (^ s'arraggia ) 

Pip. lo mme credeva . . . 

Ni». Che io fosse capace de dà la mano a 
chi non canosco ? 

Pip. Non lo canuscel... E ssi foss’ io chil- 
lo ? . . . ( cdliero ) 

Niw. Tu 1 C allegra ). 

PoL. Gnorsi , D. Pippo , è D. Pippo Triem- 
molo. . . 

Pip. Che sta tremmanno pe la paux’a d’ esse 
scartato. . . 

Nih. ( Che priezza ! ) 

Mar. Niente paura. La Signorina squaqui- 
glia d* ammore pe ha je. Io sono stato il con- 
fidente delle sue pene. 

Pip. Pozzo lusingarme ?. • . 

Nm. Ma voglio primma lo consenzo. . . 

Pip. De D. Pangrazio ?. . . Mme l’ha già 
dato , e io 11’ aggio dato à lo Capitanio , 
e lo Capitanio l'ha dato lo Jodece. . . e lo 
Jodice . ..( se sente no sparo dinto J. 

Mar. Che ssò ssi tricche tracche? 

PuL. Qua piccirillo se spassa. 



Digilized by Google 




1 15 



SCENA XII. 



D. CESARE , c li stisse. 



Ces. Allegramente , allegramentej nce avim- 
mo portata la poglia. 

PuL. D. Gè ) co ssalute ! li guagliune te spa- 
rano li tricche trecche appriesso I 

Ces. Avite ntiso 11' artehzio ? Nce aggio jet- 
tate tre doppie. Io pe l'amice accossl son- 
go. Quanno nc' è festa nce spenno lo tuppo 
pe lioro. Mo mo sentarrite lo riesto. Stanno 
preparate treciente masche pe ghionta. 

Niw. E pecchè? 

Ces. P’ accompagnà 11’ entrata de D. Pan- 
grazio. . . 

Nm. È stato liberato?.. Che consolazione bene 
mio ! 

Pip. Non te l’aggio ditto ? 

PuL. Lasseme avvisa D. Ciomma... sa che 
buono rialo mm’ attocca ! ( s’ abbija ) 

Mar. Se ! ca io sò cciunco. (" volta Pulece- 
nella , e trase isso primmo ) 

Niw. Ne , D. Cè , tu comme 11’ aje saputo ? 

Ces. Vi che addimmanna ! Se io aggio fatto 
tutto ? 

Pip. Tu! 

Ces. Figlio ! e che nc’ ha voluto pe scapa- 
cità chili’ Angrese ! Aggio fatta la scum- 
ma mmocca ! Ma doppo trej’ ore de pero- 
razione , e pe grazia de chessa. (la spala) 
te ir aggio fatto n’ agniento. Po co qua- 
ranta testimonie a difesa .... 

^*1 » - _ 

^CENA URDEMA, 



Tutte } ir uno dopp* all’ autro. 

Men. Mo vene, mo vene... ( striUanno ) 

Bet. Sta saglìenno le grade. 

Pie. D. Cè , e li masche ? 

Ces. Se sarranno spara.te. 

Col. Signori , la causa è binta. Io aggio fatto 
tutto. 

Bet. e ebisso pure ha fatto tutto ! 

Nin. Ebbiva , Golanionio 1 Ghiammammo la 
gnora. 

PoL. Eccola ccà. 

Mar. Ghiagne pe 1’ allegrezza. 

Aks. Mme pare n' assequia. . . n' ossessa. 

Tutti. Mo vene , mo vene 1 

C allo stisso tiempo esce D. Ciomma da na 
parte > D. Pangrazio daW aula *, e ss* ah-- 
bracciano. Quatto ). 

Gol. Che commovente spettacolo ! 

JJiH. ( abbracciamo lo Capitanio ) Onore zio 

mio ! m’arricordarraggio de s' azzione pe 
mmente campo! E ssi perdiette lo gnore, 
vuje ne farrite le bece. 

Gap. Mi son' persmsò òhe questa baona gente 
non colpo alla morte, del padre tuo ; che 
il- tuo amautè' '^la '>v€T'àiiiente un giovine 
virtuoso ed onesto , e perciò son contento 
di av^vi fatth WitiifMipi: Ecco come mi 
son vendica tò !'Y rt' lì. ' Ciomma ) 

Tutti Ebbiva'ló GapitancK. ‘2‘" 

Ans. Ebbiva lo Capitone.-»' t'- 

PcL. D. Pangi’à, isso> t’ lia^'libberato. . . 

Pan. Avria fatto meglio de non me mette a 
lo ffrisco. 

Gap. Allora io non conosceva la lettera di Mi- 
stris Sublenell , per la quale ho avuto certe 
pruove della vostra innocenza 5 e poi do- 
veva una riparazione al fallimento cagio^ 
nato al socio del mio defunto fratello. 
Pip. E ssa riparazione è già ffatta. 

PuL. Gnorsì , ave arreparato... 

Gap. Siete sposo di mia nipote ? Io ve ne 
ho dato il consenso, e ne godo sinceramente. 
Voi che siete un giovine pieno di onore, 
e di probità meritavate questa fortuna. 
Nin. La fortuna è mia. E po lo gnore mme 
Favea destinato. 

Bet. ( Eppure nce aggio gusto ) 

Cap. Io mi ricorderò di voi. Non ho figli , 
ho molti beni... 

Bet. Nè Signò , e pecchè non ve state co 
nnuje ? 

Cap. ( la guarda con compiacenza ) Con voi? 
Ci penserò. 

Pan. Accessi ve potila perdona lo hello com- 
primiento che mm’ avite fatto. 

Col. D. Pangrà , mo è troppo. Pe poco 
tiempo che site stato in riposo , nue site 
asciato co tanta grolla. 

Ces. Avite fatta n’ ovazione. 

Pan. LI’ ova 11’ aggio fatte Uà dinto. 

Ciò. Avasta non se ne parla cchiù. 

Nin. Ne , Gnorezì , avite pensato a chello 
che v’ ha dditto Bettina ? 

Cap. Bettina ! ( la guarda ) 

Ces. Ve starrite co nnuje ? Vi giuro che chiù 
non ve lasso de pede. Io sarò vostro cam- 
pione. 

PuL. Pe llampione sa quanto vale D. Cesare! 

Tutti. Capita , stateve. 

Bet. Facitece sto piacere. 

Col. Ve lo decimmo de core. 

Ans. e io ve pozzo stennere... n’ atto au- 
to... autunno... autentico... 

Gap. Ebbene mi resterò. Tra napolitani cosi 
buoni , ed affezionati solamente potrò viver 
felice. 

Tutti, (lo mettono mmiezoj Ebbiva! Ebbiva. 
( Cala subito lo Sipario ). 



SCOMPETURA DB LA COMMEDDIA. 

